অধ্যক্ষের অপসারণ দাবিতে আইএমটিতে আন্দোলন অব্যাহত – Bagerhat Info\nপ্রচ্ছদ / খবর / অধ্যক্ষের অপসারণ দাবিতে আইএমটিতে আন্দোলন অব্যাহত\nবাগেরহাট ইনফো নিউজ 13 February 2018\tখবর, বাগেরহাট সদর Comments Off on অধ্যক্ষের অপসারণ দাবিতে আইএমটিতে আন্দোলন অব্যাহত 43 পঠিত\n• প্রায় দুই বছর ধরে প্রতিষ্ঠান চলছে ভারপ্রাপ্ত অধ্যক্ষ দিয়ে\n• তাঁর অপসারণ দাবিতে দুদিন ধরে ক্যাম্পাস উত্তাল\n• ক্লাস বর্জন করে লাগাতার আন্দোলনে শিক্ষার্থীরা\n• মঙ্গলবার পুলিশ নিয়ে ক্যাম্পাসে ঢোকেন তিনি\nবাগেরহাটের ইন্সটিটিউট অব মেরিন টেকনোলজির (আইএমটি) ভারপ্রাপ্ত অধ্যক্ষের অপসারণ দাবিতে দ্বিতীয় দিনের মত আন্দোলনে শিক্ষার্থীরা।\nভারপ্রাপ্ত অধ্যক্ষ মাে. সিরাজুল ইসলামের অপসারণ ও নতুন অধ্যক্ষ পদায়নের দাবিতে মঙ্গলবারও (১৩ ফেব্রুয়ারি) ক্লাস বর্জন করে শিক্ষার্থীরা। দাবি আদায়ে শ্রেণিকক্ষ ও অফিস কক্ষে তালা ঝুলিয়ে দেয় তারা। দফায় দফায় বিক্ষোভ আর অধ্যক্ষ বিরোধী স্লোগানে ক্যাম্পাস উত্তাল রাখে আন্দোলনরত শিক্ষার্থীরা।\nপ্রতিষ্ঠানের প্রধানের নানা অনিয়ম-দুর্নীতির বিরুদ্ধে রোববার রাত থেকে আন্দোলন করছেন শিক্ষর্থীরা। সোমবার বিক্ষুব্ধ শিক্ষার্থীরা ক্যাম্পাসে মানববন্ধন, বিক্ষোভ ও অধ্যক্ষ্যের কুশপুত্তলিকা দাহ করে।\nক্যাম্পাসে অধ্যক্ষের প্রবেশ ঢেকাতে মঙ্গলবার সকাল থেকে প্রধান ফটকে সামনে অবস্থান নেয় আন্দোলনকারীরা। অবশ্য দুপুরের পর পুলিশের সহায়তায় তিনি প্রতিষ্ঠানে আসেন।\nআন্দোলনরত শিক্ষার্থীরা জানান, সদর উপজেলার চিতলী বৈটপুর এলাকায় অবস্থিত মেরিন ইন্সটিটিউটের প্রায় দুই বছর ধরে ভারপ্রাপ্ত অধ্যক্ষের দায়িত্বে আছেন সিরাজুল ইসলাম। দির্ঘদিন ধরে হোস্টেলে নিম্নমানের খাবার সরবরাহ করে টাকা আত্মসাত করে আসছেন তিনি। ভর্তি বাণিজ্যের পাশাপাশি আবাসিক হলে শিক্ষার্থীদের আসন বরাদ্দ না দিয়ে, টাকার বিনিময়ে বাইরের লোকদের কাছে ভাড়া দেন তিনি।\nআন্দোলনরত শিক্ষার্থী খালিদ হাসান বাপ্পি বলেন,‘আমরা বাধ্য হয়ে আজ আন্দোলনে নেমেছি। তার সীমাহীন দুর্নীতি ও স্বেচ্ছাচারিতা কারণে আমরা আন্দোলনে নামতে বাধ্য হয়েছি। দুর্নীতিবাজ ওই অধ্যক্ষের অপসারণ না হওয়া পর্যন্ত এই আন্দোলন চলবে।’\nগ্যাসের বিল প্রদানের জন্য সরকারি বাজেট থাকা সত্বেও শিক্ষার্থীদের কাছ থেকে জোর পূর্বক অতিরিক্ত টাকা আদায়, অভিভাবক হয়রানি, রশিদ ছাড়া বিভিন্ন খাতে টাকা আদায়সহ প্রতিষ্ঠান প্রধানের বিরুদ্ধে ১৭টি অনিয়ম ও দুর্নীতির অভিযোগ শিক্ষার্থীদের।\nবিষয়টি সমাধানে ভারপ্রাপ্ত অধ্যক্ষ সিরাজুল ইসলামকেই এখন দায়িত্ব নিতে হবে বলে মনে করেন তিনি।\nআইএমটির মেরিন ইনস্টেক্টর অভিষেক সরকার বলেন, একাডেমিক ভবনের প্রধান ফটক তালা দিয়ে আটকে রেখেছে আন্দোলনকারীরা। আমরা তাদের অনেক বুঝিয়েও ক্লাসে ফেরাতে পারিনি।\nবাগেরহাট মডেল থানার ভারপ্রাপ্ত কর্মকর্তা (ওসি) মাহাতাব উদ্দিন বলেন, অধ্যক্ষ সহযোগীতা চাওয়ায় পুলিশ গিয়ে ইন্সটিটিউট প্রধান ফটকের তালা খুলিয়ে দিয়েছে। অধ্যক্ষের কক্ষও তালাবদ্ধ ছিল।\n‘আমরা তালা খুলিয়ে দিয়েছি। তবে শিক্ষার্থীরা তাকে (অধ্যক্ষ) মেনে নিচ্ছিল না। আমি অধ্যক্ষের সাথে বসার জন্য ডাকলেও শিক্ষার্থীরা আগ্রহ দেখায়নি। ওই সমস্যা তাদের অাভ্যন্তরিন, তারাই তা সমাধান করবেন।’\nএ বিষয়ে জানতে মঙ্গলবার বিকেলে মুঠোফোনে অধ্যক্ষ মাে. সিরাজুল ইসলামের সাথে যোগাযোগ চেষ্টা করা হলে তিনি ফোন কেটে দেওয়ায় তার বক্তব্য পাওয়া যায়নি। অবশ্য গতকাল তিনি তার বিরুদ্ধে ওঠা সব অভিযোগ ভিত্তিহীন বলে অস্বিকার করেছিলেন।\nএইচ//এসআই/বিআই/১৩ ফেব্রুয়ারি, ২০১৮\n** অধ্যক্ষের অপসারণ দাবিতে বিক্ষোভ-কুশপুত্তলিকা দাহ\nপূর্বের অধ্যক্ষের অপসারণ দাবিতে বিক্ষোভ-কুশপুত্তলিকা দাহ\nপরের অধ্যক্ষের অপসারণ দাবিতে অনড় শিক্ষার্থীরা


আওয়ামী লীগের বাবুর পক্ষে প্রচারণায় নেই সিনিয়র নেতারা ২০ দলের মাওলানা আজাদের সমর্থকরা গ্রেফতার আতংকে\nআপডেট: ১২ ডিসেম্বর ২০১৮ - ০৬:০১ | প্রকাশিত: বুধবার ১২ ডিসেম্বর ২০১৮ | প্রিন্ট সংস্করণ\nখুলনা অফিস : খুলনা-৬ (কয়রা-পাইকগাছা) আসনে প্রতীক পেয়ে প্রার্থীরা প্রচার-প্রচারণা শুরু করলেও জাতীয় ঐক্যফ্রন্ট-২০ দল মনোনীত ধানের শীষের প্রার্থী মহানগরী জামায়াতে ইসলামীর আমীর মাওলানা আবুল কালাম আজাদ কারাগারে থাকায় তিনি প্রচারণা শুরুই করতে পারেননি। তবে, তার পক্ষে ব্যাপক প্রচার-প্রচারণা চলছে। এ আসনের বিএনপি-জামায়াতের নেতাকর্মীরা গ্রেফতার আতংকে রয়েছেন। এ ছাড়া এ আসনটিতে স্থানীয় কোনো নেতাকে মনোনয়ন না দেয়ায় আওয়ামী লীগের তৃণমুলে রয়েছে প্রচণ্ড ক্ষোভ। আওয়ামী লীগ সমর্থিত প্রার্থী মো. আক্তারুজ্জামান বাবুর পক্ষে এখনও পর্যন্ত সিনিয়র কোন নেতাদেরকে ভোট চাইতে দেখা যায়নি। এমনকি বর্তমান আওয়ামী লীগের সংসদ সদস্য এডভোকেট নুরুল হক এখনও পর্যন্ত আক্তারুজ্জামান বাবুর পক্ষে ভোট চাইতে নামেননি। ৯০ দশকের সাবেক সাবেক ছাত্র নেতারা এবং ছাত্রলীগ ও যুবলীগের একটি অংশ বাবুর পক্ষে ভোট চাইছেন। অপরদিকে এ আসনটিতে জাতীয় পার্টির প্রার্থী খুলনা জেলা জাতীয় পার্টির সভাপতি শফিকুল ইসলাম মধু প্রতিদ্বন্দিতা করায় জাপার সমর্থন পচ্ছেন না। ফলে আসনটিতে নির্বাচনী বৈতরণী পার হওয়া এই মুহূর্তে বাবুর জন্য কঠিন হয়ে দাঁড়িয়েছে। তৃণমুল পর্যায়ের নেতাকর্মীরা বলেছেন দলের সিনিয়রদের মাঠে নামাতে পরামর্শ দিয়েছেন। অপরদিকে এ আসনটিতে জামায়াতের বড় ঘাঁটি হিসেবে দাবি করে থাকে দলটি। আসনটিতে জামায়াতে ইসলামীর প্রার্থী ১৯৯১ ও ২০০১ সালে দুইবার জয়লাভ করে। দলীয় নেতাকর্মীরা কাজ করতে পারলে এবারও বিপুল ভোটে জয়লাভ করবে বলে নেতাকর্মীদের দাবি।\nএকাদশ জাতীয় সংসদ নির্বাচনে এ আসনে মূল প্রতিদ্বন্দ্বিতা হবে আওয়ামী লীগ মনোনীত নৌকা প্রতীক প্রার্থী খুলনা জেলা আওয়ামী লীগের সাংগঠনিক সম্পাদক মো. আক্তারুজ্জামান বাবু ও ধানের শীষ প্রতীক প্রার্থী জামায়াতে ইসলামীর খুলনা মহানগরী আমীর মাওলানা আবুল কালাম আজাদের মধ্যে।\nআওয়ামী লীগ মনোনীত প্রার্থী মো. আক্তারুজ্জামান বাবু বসবাস করেন রূপসা উপজেলার আইচগাতী ইউনিয়নের রাজাপুর গ্রামে। আর পৈত্রিক বাড়ি বাগেরহাটের কচুয়ায়। বাবু বার্ষিক আয়ে এগিয়ে থাকলেও মামলায় এগিয়ে রয়েছেন বিএনপি-জামায়াত জোট মনোনীত প্রার্থী মাওলানা আবুল কালাম আজাদ।\nআওয়ামী লীগের প্রার্থী মো. আক্তারুজ্জামান বাবু হলফনামায় পেশা হিসেবে ঠিকাদারী ও কৃষি কাজ দেখিয়েছেন। কৃষি খাত থেকে বাৎসরিক আয় ৩২ হাজার টাকা এবং ব্যবসা থেকে ৬৫ লাখ ২৮ হাজার ৮৪৭ টাকা। তার স্ত্রীর চাকুরী থেকে বার্ষিক আয় ৩ লাখ ৩৯ হাজার ৬৪৭ টাকা। অস্থাবর সম্পদের মধ্যে তার কাছে নগদ টাকা রয়েছে ১ কোটি ৫০ লাখ ৩০ হাজার ৮০০ টাকা, ব্যাংকে জমা ৪ লাখ ৫৫ হাজার ৯৮৮ টাকা, উপহার হিসেবে স্বর্ণ পেয়েছেন ৩০ তোলা। ইলেকট্রনিক্স সামগ্রী রয়েছে ১ লাখ টাকার, আসবাবপত্র ১ লাখ টাকার। তার স্ত্রীর কাছে নগদ ১ লাখ ৪৫ হাজার ৫০০ টাকা, ৭০ হাজার টাকা মূল্যের স্বর্ণালঙ্কার ও অন্যান্য খাতে ৭ লাখ ২২ হাজার ৬৭৫ টাকা রয়েছে। স্থাবর সম্পদের মধ্যে কৃষি জমির পরিমাণ ও অর্জনকালীন আর্থিক মূল্য ১০ লাখ ৮০ হাজার টাকা ও ২ হাজার ৫০০ টাকা মূল্যের অকৃষি জমি উল্লেখ করেছেন তিনি। দায়ের ঘরে ঠিকাদারী কার্যাদেশের বিপরীতে প্রাইম ব্যাংক থেকে ঋণ নেয়া আছে ১ কোটি ২ লাখ ২৭ হাজার ১৪৩ টাকা। তার স্ত্রীর কোন স্থাবর সম্পদ উল্লেখ করেননি তিনি।\nহলফনামায় পেশা হিসেবে তামিম এন্টারপ্রাইজ, মালামাল সরবরাহকারী ও ভ্রাম্যমাণ ব্যবসা দেখিয়েছেন ধানের শীষ প্রতীক পাওয়া ঐক্যফ্রন্টের প্রার্থী মাওলানা আবুল কালাম আজাদ। ব্যবসা থেকে তার বার্ষিক আয় ৩ লাখ ৪ হাজার টাকা। অস্থাবর সম্পদের মধ্যে ১৩ লাখ ৭৫ হাজার ৫০০ টাকা, ব্যাংকে জমা ১১ হাজার টাকা, শেয়ার ১ লাখ ৪০ হাজার টাকার, ৪২ হাজার টাকা মূল্যের ইলেকট্র্রনিক্স সামগ্রী ও আসবাবপত্র রয়েছে তার। স্ত্রীর ১২ ভরি স্বর্ণালঙ্কার রয়েছে। স্থাবর সম্পদের মধ্যে ৯ লাখ ২৯ হাজার টাকা মূল্যের ৭ কাঠা অকৃষি জমি রয়েছে তার। যৌথ মালিকানায় ৫ বিঘা কৃষি জমি এবং ১ বিঘা অকৃষি জমি রয়েছে। তার স্ত্রীর নামে অকৃষি জমি রয়েছে ৪ কাঠা। একটি সেমিপাকা ঘর এবং ও পৈতৃকসূত্রে প্রাপ্ত একটি বাড়ি রয়েছে তার। প্রতিষ্ঠানের অনুকূলে ইসলামী ব্যাংক দৌলতপুর শাখা থেকে বিনিয়োগ সুবিধা বা ঋণগ্রহণ করেছেন ১২ লাখ টাকার। তার বিরুদ্ধে ২০টি মামলা রয়েছে। আর পূর্বের ৩টি মামলায় অব্যাহতি পেয়েছেন তিনি। মামলার কারণে বর্তমানে জেল হাজতে রয়েছেন এই প্রার্থী।\nআক্তারুজ্জামান বাবু ৯০ দশকের তুখোর ছাত্র নেতা ছিলেন। জেলা ছাত্রলীগের সাধারণ সম্পাদক ও জেলা যুবলীগের সাধারণ সম্পাদক হিসেবে দায়িত্ব পালন করেছেন। বর্তমানে যুবলীগসহ মুলদল আওয়ামী লীগের রাজনীতির সাথে সক্রিয়ভাবে যুক্ত।\nঅপরদিকে আশির দশকে ছাত্রশিবিরের প্রভাবশালী নেতা ছিলেন মাওলানা আবুল কালাম আজাদ। বর্তমানে তিনি বাংলাদেশ জামায়াতে ইসলামীর কেন্দ্রীয় কর্মপরিষদ সদস্য ও খুলনা মহানগরী আমীর। এ আসনটিতে ১৯৯১ ও ২০০১ সালের নির্বাচনে বিজয়ী হয়েছিলেন জামায়াত নেতা অধ্যক্ষ শাহ মুহাম্মদ রুহুল কুদ্দুস। এরপর ২০০৮ সালের জাতীয় সংসদ নির্বাচনে ৪৬.৩% ভোট পেয়েও এ আসনে সামান্য ব্যবধানে হেরে যান জামায়াতে ইসলামীর প্রার্থী অধ্যক্ষ শাহ মুহাম্মদ রুহুল কুদ্দুস। এ নির্বাচনে আওয়ামী লীগের প্রার্থী সোহরাব আলী সানা ৫২.৩% ভোট পেয়ে বিজয়ী হন। বিগত কয়েকটি নির্বাচনে এ আসনে মূলত আওয়ামী লীগ ও জামায়াতের মধ্যেই প্রতিদ্বন্দ্বিতা হয়ে আসছে।\n২০১৪ সালের ৫ জানুয়ারীর বিতর্কিত নির্বাচনে বিনা প্রতিদ্বন্দ্বিতায় নির্বাচিত হন বর্তমান সংসদ সদস্য এডভোকেট শেখ মো. নুরুল হক।\nপাইকগাছার কপিলপুনি এলকার প্রবীণ ব্যবসায়ী সরদার আনিসুর রহমান বলেন, এই এলাকায় অনেকগুণী মানুষের জন্ম। সাধু বিনদ বিহারী রায় সাধু, বিজ্ঞানী পিসি সরকার, সাবেক স্পীকার এডভোকেট রাজ্জাক আলীর মতো মানুষরা এলাকার সুনাম বয়ে এনেছে। আমাদের আশাছিলো ক্ষমতাসীন দল স্থানীয় রাজনৈতিক নেতাদের মূল্যায়ন করবেন। কিন্তু আমরা আশাহত।\nকয়রা সদরের রাজনৈতিক কর্মী হারুন-অর-রশীদ বলেন, সবার চাওয়া ছিলো এলাকার গ্রহণযোগ্য ব্যক্তিকে আওয়ামী লীগ মনোনয়ন দেবে। যাকে দেয়া হয়েছে তিনি এলাকার কেউ নন। বিপদে-আপদে তাকে কোথায় পাবো। তাকে পেতে ফোন করে ডেকে আনতে হবে।\nতবে, প্রার্থী আক্তারুজ্জামান বাবু বলেন ভিন্ন কথা। তিনি বলেন, আমার জীবনের একটি বড় সময় আমার নানা বাড়ী পাইকগাছায় বেড়ে ওঠা। এ অঞ্চলের মাটি-মানুষের সাথে আমার নিবিড় সর্ম্পক। রাজনীতিতে তৃণমুল পর্যায় থেকে উঠে এসেছি। নির্বাচিত হলে এলাকার মানুষকে বেশী সময় দেব। কাজেই যারা এসব কথা বলে বিভ্রান্তি ছড়াচ্ছেন তাদের কথা সঠিক নয়।\nএদিকে বিএনপি ও জামায়াতে ইসলামীর তৃণমূল কর্মীরা বলছেন, এ আসন থেকে জামায়াতে ইসলামীর প্রার্থী হিসেবে বর্তমান খুলনা মহানগরী আমীর ও কেন্দ্রীয় কর্মপরিষদ সদস্য মাওলানা আবুল কালাম আজাদ জেলে থাকলেও তার প্রচারণা চলছে। তবে তাদের মধ্যে গ্রেফতার আতংক বিরাজ করছে। ফলে অনেক নেতা-কর্মী প্রকাশ্যে প্রচারণায় না নামলেও গোপনে ভোট চাচ্ছেন।\nবাংলাদেশ জামায়াতে ইসলামীর নায়েবে আমীর ও খুলনা-৫ আসনের ধানের শীষ প্রার্থী অধ্যাপক মিয়া গোলাম পরওয়ার বলেন, মাওলানা আবুল কালাম আজাদকে সকল মামলায় জামিনে থাকার পরেও গত ২৭ অক্টোবর ব্যক্তিগত কাজে ঢাকা যাওয়ার পথে গ্রেফতার করে ডিবি। আমরা আশা করছি আদালতে জামিন পেয়ে দ্রুতই নির্বাচনী মাঠে ফিরবেন তিনি।


শরীরে হাত, পাল্টা আঘাত – ইস্টিশন ব্লগ\nAuthor: নীল ফারজানা Published Date: এপ্রিল ১২, ২০১৬\nপ্রতিদিন দেশে যে ঘটনা না ঘটে থাকে না সে হল ধর্ষণ, ইভ টিজিং, যৌন হয়রানী। যত মেয়ে ঘরের বাইরে বের হয় পড়াশুনা বা কাজের জন্য বা কোনো কারণ ছাড়া তাদের মধ্যে অধিকাংশ প্রায় প্রতিদিনই বিভিন্ন রকম যৌন নিপীড়নের শিকার হয়। বাসে রাস্তায় অলিতে-গলিতে ভিড়ে বা নির্জনে। কতো কতো প্রতিবাদ সমাবেশ ইভেন্ট আন্দোলন মিছিল হয় ধর্ষণ বন্ধ হওয়ার জন্য, শাস্তি হওয়ার জন্য, ইভ-টিজিং বন্ধ হওয়ার জন্য, সর্বোপরি নারীরা যাতে একটু নিরাপদে চলতে পারে সেটা নিশ্চিত করার জন্য। কিন্তু দিন শেষে ফলাফল হয় শূন্য। সেই পথে ভিড়ে বাসে নির্জনে শরীরে অস্বস্তিকর আক্রমণ হয়ই, আর ধর্ষণ, সেতো অনেকটা ডাল ভাতের মত । ইচ্ছে হলেই যেন যেকোনো নারীকে তুলে নেওয়া যায়। আর বিচার পাওয়া আর আকাশের চাঁদ হাতে পাওয়া যে একই তাঁর চাক্ষুষ প্রমাণ অহরহ রয়েছে। তনু বা তনুদের বিচার পাওয়া যে কতো দুঃসাধ্য ব্যাপার তা প্রশাসন চমৎকার ভাবেই বুঝিয়ে দিয়েছে।\nতবে কি নারীরা ঘরের বাইরে যাবে না, পড়বে না, কাজ করবে না, বাসে উঠবে না, ভিড়ে যাবে না, নির্জনে যাবে না, উৎসবে মেতে উঠবে না? আসন্ন পহেলা বৈশাখে কি গত বছরের ঘটনার পুনরাবৃত্তি ঘটবে? যেখানে প্রশাসন কড়া নিরাপত্তার ব্যবস্থা করবে সেখানে তারা উল্টো বলে দিয়েছে ৫ টার মধ্যে অনুষ্ঠান শেষ করতে নতুবা অপ্রীতিকর কিছু হলে তারা দায়ী নয়। ব্যাপারটি তাহলে কি এই দাঁড়ায় , যে মেয়ে তুমি বের হয়েছ কেন, এখন তো একটু যৌন নিপীড়ন, গায়ে হাত্ ধাক্কাধাক্কি কাপড় খোলা বৈধ? স্পষ্ট ভাষায় প্রশাসন জানিয়ে দিয়েছে তারা নিরাপত্তা দিতে পারবে না, যেখানে সিসিটিভি ফুটেজ দিয়ে অপরাধী ধরা যায় না সেখানে কোন রকম নিরাপত্তার আশা করা বোকামি। তবে এর জন্য মেয়ে ঘরে বসে থাকবে কেন? ভয় পেয়ে যদি অনুষ্ঠানই বর্জন করি, ঘরের বাইরে যাওয়াই বন্ধ করে দেই, সন্ধ্যায় পর বের হতে হাজার বার চিন্তা করি তবে জয়ী হল কে? সেই লাঞ্ছনাকারী এবং যারা চায় মেয়েরা বের না হোক। যখন বাইরে থেকে নিরাপত্তা পাবো না তখন নিজেদেরই নিরাপত্তার ব্যবস্থা করতে হবে। স্বভাবতই মেয়েরা নিজেদের দুর্বল অসহায় অনিরাপদ ভাবতে অভ্যস্ত। এই অভ্যস্ততার কারণে পুরুষ তাঁকে আরও বেশি হেনস্থা করতে চায়। প্রথমত এই চিন্তা থেকে বের হয়ে এসে কিছু বিষয়ে সচেতন হয়ে চলাফেরা করলে ১০০ ভাগ না হোক কিছুটা অপ্রীতিকর ঘটনা থেকে রক্ষা পাওয়া সম্ভব।\n= চারপাশ সম্পর্কে সচেতন থাকুন। ভিড়ে বা নির্জনে যেখানেই থাকুন, আশেপাশে কী হচ্ছে কেমন মানুষ আছে চারপাশ জুড়ে সেই সম্পর্কে সজাগ থাকুন। বন্ধুদের সাথে থাকলে অনেকেই আশেপাশে সম্পর্কে সচেতন থাকে না। তখনই চলতে গিয়ে হুট করে কেউ আপনার গায়ে হাত দিয়ে দেয়। তাই সবসময় চারপাশ সম্পর্কে সজাগ থাকবেন।\n= কেউ আপনাকে ফলো করছে এমন মনে হলে সাথে সাথেই সজাগ হন। অথবা যদি কারণ ছাড়াই মনে হয় যে আশেপাশে খারাপ কিছু হবে, বা খারাপ মানুষ জন আছে বা কেউ আপনাকে বাজে ভাবে দেখছে তবে এই সব অনুভূতিকে গুরুত্ব দিবেন। ভুল ভাবছেন বলে এড়িয়ে যাবেন না। এই গুরুত্ব দেওয়াই হয়তো আপনাকে বাঁচিয়ে দিতে পারে খারাপ কিছু হওয়া থেকে।\n= যতটা সম্ভব ফ্ল্যাট স্যান্ডেল বা জুতা পরুন। যদি এমন কোনো পরিস্থিতির মধ্যে পড়েই যান যে সেখান থেকে বাঁচার জন্য দৌড়াতে হয় তবে হীল জুতো আপনাকে অসুবিধায় ফেলবে।\n= ব্যাগ ব্যবহার করুণ লম্বা লেস সহকারে, যেগুলো হাতে না রেখে কাঁধে বা শরীরের সাথে ঝুলানো যায়। যাতে আপনার দুই হাত মুক্ত থাকে।\n= মোবাইল ফোনে স্পিড ডাইলে এমন কারো নাম্বার সেভ করে রাখুন যাকে বিপদে কল করলে সাথে সাথে পাওয়া যাবে বা আপনাকে সাহায্য করতে তৎক্ষণাৎ ছুটে আসবে।\n= ভিড়ে হোক বা নির্জনে মোবাইল নিয়ে বেশি ব্যস্ত থাকবেন না। অনেকেই আশেপাশে অসস্থিকর কিছু দেখলে বা কেউ ফলো করছে দেখলে মোবাইল নিয়ে চেট বা অন্য কিছু নিয়ে ব্যস্ত হয়ে যায়। যেটি বিপদ আরও বাড়িয়ে দেয়। যত আপনি মোবাইল নিয়ে ব্যস্ত থাকবেন ততই আপনার মনোযোগ মোবাইলের দিকেই যাবে, সেই সুযোগে যার যা করার করে ফেলবে।\n= সরাসরি তাকান। কেউ আপনার দিকে খারাপ ভাবে তাকাচ্ছে, আকারে ইঙ্গিতে খারাপ ভাবপ্রকাশ করছে, আপনি ইচ্ছে করেই এমন ভাব করছেন যেন আপনি দেখেন নি বা দেখেও এড়িয়ে যাচ্ছেন তবে অপরাধী আরও বেশি করে করবে। কারণ সে বুঝে যাবে আপনি ভয় পেয়েছেন। আপনি ভয় পান নি, এটি বুঝিয়ে দেওয়ার মোক্ষম উপায় তার দিকে সরাসরি তাকান। তাকে বুঝান আপনি অবগত তার গতিবিধি সম্পর্কে। প্রয়োজনে জিজ্ঞেস করুণ, কিছুটা অসস্থিকর অবস্থায় সেও পড়ে যাবে। আশেপাশে মানুষদের জানান দিয়ে তাকে ডাক দিন। অন্যান্য মানুষরা যখন তার দিকে নজর দিবে তখন সে ভয় পেতে বাধ্য।\n= কেউ যদি প্ল্যান করে আপনাকে বিরক্ত করতে চায় তবে সে সব সময় আপনার গতিবিধি সম্পর্কে ধারণা রাখবে। তাই সব জায়গায় গিয়ে ফেসবুকে চেকইন সাথে সাথেই দিবেন না। চলে আসার সময় চেকইন দিন, যাতে ফলোকারি আপনাকে খুঁজে না পায়।\n= যদি দৌড়াতেই হয় নিজেকে রক্ষা করার জন্য তবে জীগজ্যাগ প্যাটার্নে দৌড়ান। অর্থাৎ নির্দিষ্ট রাস্তা ধরে না গিয়ে, এলোমেলো ভাবে দৌড়ান। তাতে আক্রমণকারী বিভ্রান্ত হয়ে যাবে।\n= বাসে ট্রেনে বা অন্য যেকোনো পাবলিক যানবাহনে কোনও খারাপ স্পর্শ পেলে সাথে সাথে প্রতিবাদ করুণ। প্রয়োজনে চিৎকার করুণ। মানুষ জেনে যাবে এই ভয়ে চুপ করে থাকা মানে লাঞ্ছনাকারীকে আরও বেশি সুযোগ করে দেওয়া। মানুষ না জেনেও তো মেয়ে তুমি তোমার খারাপ লাগা থেকে বাঁচতে পারছ না, বরং জানিয়ে দিলে তাকে অপদস্থ করা যাবে। আগে নিজের সম্মান রক্ষা করা শিখতে হবে পরে কে কী ভাবল তা নিয়ে ভাবা যাবে।\n= পাল্টা আঘাত করতে শিখুন। ব্যাপারটি শক্তির নয়। বরং লজ্জার। নিজের শরীরে আঘাত আসলেও মেয়েরা লজ্জায় কুঁকড়ে গিয়ে সেটি হজম করে কিন্তু পাল্টা আক্রমণ করতে চায় না। সকল সংকোচ ত্যাগ করে তার অণ্ডকোষ চেপে ধরুন শক্ত হাতে, সে কাবু হতে বাধ্য। তার পেটে ঘুষি মারতে সাহস করুণ, হাঁটু বরাবর লাথি মারতে শিখুন, চোখে আঘাত করুন। যত মনে করবেন “ছি ছি মানুষ কি ভাববে” ততই নিজেকে সপে দিচ্ছেন ওই নোংরা হাতে।\n= মানুষের সাহায্য পাওয়ার জন্য প্রয়োজনে অন্য শব্দের ব্যবহার করে মনোযোগ আকর্ষণ করুণ। “ বাচাও” বলার চেয়ে “আগুন” “সাপ” বলে চিৎকার করুণ।\n= সম্ভব হলে ব্যাগে ছুরি রাখুন। যদি নিজেকে চরম খারাপ অবস্থায় আবিষ্কার করেন তবে তার পেটে ছুরি ঢুকাতে দ্বিতীয় বার ভাববেন না। আগে নিজের রক্ষা পরে অন্যের হিসেব। “একটা মানুষকে মেরে ফেলবো” অথবা ভয় পেয়ে পিছিয়ে যাওয়া মানেই আপনি অত্যাচারিত হলেন।\nশুধু এটি মনে রাখুন যে সমাজ যে রাষ্ট্র যে পুরুষতান্ত্রিক সমাজব্যবস্থা আপনাকে নিরাপত্তা দিতে পারে না , দিতে চায়ও না, অপরাধীর বিচার করতে পারে না সেই সমাজে যদি নিজেকে সুরক্ষিত করে চলতে চান তবে কিছুটা সাহস এবং কিছুটা দুঃসাহস নিয়ে চলতে হবে।\n← “আই এম খান,আই এম নট টেররিস্ট বাট কটুক্তিকারীর মৃত্যু চাই।\nকি চাই আপনার? →\n১ thought on “শরীরে হাত, পাল্টা আঘাত”\nএপ্রিল ১২, ২০১৬; ৯:৪৯ পূর্বাহ্ন এ


এইচআইভি ভাইরাস উদ্ভবের আশ্চর্য ইতিহাস - বিজ্ঞান ব্লগ\nবিজ্ঞান ব্লগ > ব্লগ > জীববিজ্ঞান > বিবর্তন > এইচআইভি ভাইরাস উদ্ভবের আশ্চর্য ইতিহাস\nPosted by লিখেছেন আরাফাত রহমান April 16, 2021 পড়তে9মিনিট লাগবে\nUniversity of Minnesota Duluth এর ওয়েবসাইট থেকে নেয়া।\n২০২০ বসন্ত-কোয়ার্টারে UCR-এ TA করার সময় শিক্ষার্থীদের বিবর্তন কোর্সে Sharp and Hahn (2011) পেপারটা ডিসকাশন সেকশনে আলোচনা করেছিলাম। তখনো নভেল করোনা ভাইরাস নতুন ছিলো। কিন্তু নভেল করোনা ভাইরাস যেভাবে অতিমারী (pandemic) তৈরি করে সারা বিশ্বে ছড়িয়ে গেছে, সেটা নতুন ছিলো না। প্রায় একশ বছর আগেই এইচআইভি ভাইরাস প্রায় একই প্রক্রিয়ায় সারা পৃথিবীতে ছড়িয়ে গেছে। এই লেখাতে আমরা এইচআইভি ভাইরাস উদ্ভবের ইতিহাসটা জানবো।\nবানর থেকে এইচআইভি মহামারীর উদ্ভব\nশিম্পাঞ্জি এসআইভি-র উদ্ভব\nএসআইভি কিভাবে প্রজাতি-বাঁধ পার হয়ে এইচআইভিতে পরিণত হয়\n১৯৮১ সালের কথা। বেশ কয়েকজন সমকামী যুবক একটি রহস্যজনক রোগে আক্রান্ত হয়ে মৃত্যুবরণ করেন। ঘটনাটা বেশ অবাক করা। কারণ তারা মারা গিয়েছিলেন কিছু ব্যাক্টেরিয়ার সুবিধাবাদী সংক্রমণে। এধরণের সংক্রমণ বেশ দূর্লভ, এসব ব্যাক্টেরিয়া সাধারণত ক্ষতিকর নয়। পরবর্তীতে বোঝা গেলো, একটা ভাইরাসের আক্রমণে আক্রান্ত যুবকদের রোগ প্রতিরোধ ব্যবস্থা (অনাক্রম্য ব্যবস্থা বা ইমিউনো সিস্টেম) এতই দূর্বল হয়ে গেছে যে সাধারণত ক্ষতিকর নয় এমন ব্যক্টেরিয়াও রোগ তৈরি করার সুযোগ পেয়েছে। এই রোগটিকে বলা হলো এইডস (অ্যাকুয়ার্ড ইমিউনো ডেফিসিয়েন্সি সিন্ড্রোম) আর যে ভাইরাসের কারণে এই রোগটি হয় তার নাম দেয়া হলো এইচআইভি (হিউম্যান ইমিউনো-ডেফিসিয়েন্সি ভাইরাস)।\nকয়েক বছর পরে,আফ্রিকাতে ১৯৮৬ সালে, দেখতে শুনতে একই রকম কিন্তু ভিন্ন ধরণের এন্টিজেন বহনকারী এইচআইভি ভাইরাস আক্রান্ত কয়েকজন রোগীর দেখা পাওয়া গেলো । পরবর্তী গবেষণায় দেখা গেলো, এই এইচআইভি ভাইরাসগুলো এসআইভি (সিমিয়ান ইমিউনো ডেফিসিয়েন্সি ভাইরাস) এর বংশগতির দিক দিয়ে অনেক জেনেটিক মিল পাওয়া যাচ্ছে। এসআইভি ভাইরাস চিড়িয়াখানায় ম্যাকাক বানরে একই ধরণের রোগ প্রতিরোধ ব্যবস্থা দূর্বল করে দেয়া ইমিউনোডেফিসিয়েন্সি রোগ করে বলে জানা ছিলো।\nHIV (লাল রঙ) ভাইরাসের সাথে SIV ভাইরাসের জেনেটিক মিল লক্ষ্যনীয়। এইচআইভি-১ শিম্পাঞ্জী থেকে আসা এসআইভি-র সাথে সবচাইতে বেশি মিল। অন্যদিকে এইচআইভি-২ ম্যাকাক ও সুটি-ম্যাঙ্গাবে বানরের থেকে আসা এসআইভি ভাইরাসের সাথে বেশি মিল। ছবি মূল গবেষণাপত্র থেকে নেয়া।\nপরবর্তীতে বিজ্ঞানীরা আফ্রিকার অন্যান্য প্রাইমেটদের মাঝে এসআইভি ভাইরাস খোঁজা শুরু করেন। দেখা গেলো, আফ্রিকার বিভিন্ন প্রাইমেট প্রজাতিতে এসআইভি ভাইরাস প্রাকৃতিক ভাবেই থাকে। তারা কোন রোগ তৈরি করে না। বংশগতির জাতিজনিক (ফাইলোজেনেটিক) গবেষণায় এইচআইভি ভাইরাস ও এসআইভির সাথে অত্যন্ত মিল দেখা গেলো। যদিও এইচআইভি মানুষের ক্ষেত্রে রোগ তৈরি করছে। সচরাচর ভাইরাস তার পোষক প্রজাতি পরিবর্তন করে না। বিজ্ঞানীরা সিদ্ধান্ত টানলেন যে কিছু এসআইভি ভাইরাস প্রাইমেট ও মানুষের মাঝে প্রজাতির-বাধা অতিক্রম করেছে। এই প্রজাতি-বাধা অতিক্রম বেশ কয়েকবার ঘটেছে আলাদা আলাদা ভাবে। আসলে এইচআইভি কিন্তু একটি ভাইরাস নয়। এইচআইভির দুইটি বড় দল রয়েছে, এইচআইভি-১ ও এইচআইভি-২। এইচআইভি-১ ভাইরাসরা হলো শিম্পাঞ্জিদের মধ্যে পাওয়া এসআইভি-র সাথে বেশি সম্পর্কিত। অন্যদিকে এইচআইভি-২ ভাইরাস শুটি ম্যাঙাবে নামক এক ধরনের বানরের মধ্যে পাওয়া এসআইভি-র সাথে বেশি সম্পর্কিত।\nএকটা খটকা কি আপনার মাথায় এসেছে? এর আগে বলেছি এসআইভি মানুষ ছাড়া অন্যান্য প্রাইমেটদের মধ্যে কোন রোগ তৈরি করে না। কিন্তু শুরুতেই বলেছি যে চিড়িয়াখানায় ম্যাকাক বানরের মধ্যে এসআইভি ভাইরাস দিয়ে রোগ-প্রতিরোধ ব্যবস্থা দূর্বল করে দেয়া রোগ সৃষ্টি করতে দেখা গেছে। এই দুইটা বক্তব্য পরস্পর সাংঘর্ষিক মনে হতে পারে। আসলে, ম্যাকাক হলো এশিয়ার প্রাইমেট প্রজাতি। এসআইভি ভাইরাস কেবলমাত্র আফ্রিকার প্রাইমেটদের (বানর ও নরবানর) মধ্যেই পাওয়া যায়। সুতরাং ম্যাকাকের মধ্যে যে এসআইভি পাওয়া গেছে, তাদের প্রাকৃতিক পোষক ম্যাকাক নয়।\nপ্রাইমেটদের মাঝে এইচআইভি বা এসআইভি একটা বড় ভাইরাস পরিবার থেকে এসেছে যাকে বলা হয় লেন্টিভাইরাস। লেন্টিভাইরাসরা স্তন্যপায়ী প্রাণীদের মাঝে দীর্ঘস্থায়ী সংক্রমণ করতে পারে। এসব সংক্রমণের একটা অংশ আবার পোষকের মাঝে অন্তঃস্থ হয়ে স্বাভাবিক দশায় পরিণত হতে পারে। তার মানে হলো এ ভাইরাসরা নিজেদের ডিএনএকে পোষকের জননকোষের জিনোমে সংযুক্ত করে দিতে পারে। ফলে তারা মাতা থেকে সন্তানের মাঝে সহজেই ছড়িয়ে যায়। বিভিন্ন প্রাণীর জিনোমে ভাইরাসের ডিএনএ অনুক্রম পাওয়া যায় যাদেরকে অনেক সময় দুর্বল বলা হয় ।\nএখন পর্যন্ত এসআইভি ভাইরাস শুধু আফ্রিকার প্রাইমেটদের মধ্যেই পাওয়া গেছে। তার মানে, ইতিহাসের যে মুহূর্তে আফ্রিকা ও এশিয়ার পুরাতন পৃথিবীর বানরদের বংশ আলাদা হয়ে যায়, তার পরে এসআইভি ভাইরাসের আবির্ভাব। সেটাও প্রায় ৬০-১০০ লক্ষ বছর আগের কথা। অধিকাংশ ক্ষেত্রে এসব প্রাইমেট প্রজাতির মাঝে কেবলমাত্র এক ধরনের এসআইভি ভাইরাস প্রকারণ (স্ট্রেইন) দেখতে পাওয়া যায়। তবে, মাঝে মাঝে এসকল বানর-নরবানরদের মধ্যেও এসআইভি ভাইরাসের প্রজাতির বাঁধ অতিক্রম করার ঘটনা ঘটে। অধিকাংশ ক্ষেত্রে এ সকল প্রজাতি-বাঁধ অতিক্রম মূলত ভাইরাসের জন্য অন্ধগলিতে গিয়ে পৌঁছানোর মতো। কারণ তারা প্রজাতি-বাঁধ অতিক্রম করলেও নতুন প্রজাতির বংশধরদের মধ্যে ছড়িয়ে পড়তে পারে না। তবে কখনো কখনো এসকল নতুন ভাইরাস ঐ প্রজাতির বংশধরদের মধ্যে ছড়িয়ে পড়তে পারে।\nএসআইভি ভাইরাস ও তাদের প্রাকৃতিক পোষক-প্রাইমেটসমূহ। লাল তীর দিয়ে কিভাবে এসআইভি প্রজাতী বাঁধ অতিক্রম করে সেটা দেখানো হয়েছে। মজার ব্যপার হলো শিম্পাঞ্জী নিজেই দুইটি ভিন্ন বানরের কাছ থেকে এসআইভি পেয়েছে, যা পরবর্তীতে মানুষ ও গরিলা প্রজাতীতে সংক্রমিত হয়েছে। ছবিটি মূল গবেষণাপত্র থেকে নেয়া হয়েছে।\nএছাড়াও, আমরা মোজাইক ভাইরাস প্রকরণও দেখতে পাই। যখন একই পোষকে দুইটি ভাইরাসের প্রকরণ দিয়ে সংক্রমিত হয়, তখন নতুন ধরনের ভাইরাস তৈরি হতে পারে এই দুইটি ভাইরাসের জিনোমের একাংশ রিকম্বিনেশন প্রক্রিয়ায় জোড়া লেগে। এই প্রক্রিয়ার মাধ্যমে মোজাইক জিনোম তৈরি হয়।\nজাতিজনিক বৃক্ষের বংশগতির মিল-অমিল পর্যালোচনা থেকে দেখা যায় যে শিম্পাঞ্জিদের মাঝে থাকা এসআইভি ভাইরাস এইচআইভি-১ ভাইরাসের অত্যন্ত নিকটাত্মীয়। শিম্পাঞ্জির কিন্তু দুইটি প্রজাতি রয়েছে: সাধারণ শিম্পাঞ্জি ও বনোবো। আমরা যদি সাধারণ শিম্পাঞ্জিদের মাইটোকন্ড্রিয়াল ডিএনএ বিশ্লেষণ করি, তাহলে দেখা যাবে যে এদর চারটি ভিন্ন ভিন্ন উপপ্রজাতি রয়েছে। এই উপপ্রজাতিগুলো আবার ভিন্ন আফ্রিকার ভিন্ন ভৌগলিক অঞ্চলে আলাদাভাবে বিচরণ করে। এই চারটি উপপ্রজাতি হলো পাশ্চাত্য, নাইজেরিয়া-ক্যামেরুন, মধ্য-আফ্রিকা, ও পূর্ব আফ্রিকা। বিজ্ঞানীরা এসব অঞ্চলের শিম্পাঞ্জিদের মল-নমুনা থেকে নিউক্লিওটাইড অনুক্রম বের করে এসআইভি ভাইরাস চিহ্নিত করেছেন। সিমিয়ান ইমিউনো ভাইরাস মূলত আরএনএ ভাইরাস। তাই এই গবেষণায় তারা রিভার্স ট্রান্সক্রিপ্টেজ পিসিআর নামক একটি প্রক্রিয়া ব্যবহার করেন। দেখা গেলো, চারটির মধ্যে মাত্র দুইটি উপপ্রজাতির মাঝে এসআইভি ভাইরাস দেখা যায়। এরা হলো মধ্য-আফ্রিকা ও পূর্ব-আফ্রিকা।\nআফ্রিকাতে শিম্পাঞ্জি (উপরে) ও গরিলা (নিচে) বিভিন্ন উপপ্রজাতির বিস্তার। গোল দিয়ে নমুনা সংগ্রহের স্থান বোঝানো হচ্ছে। হলুদ রঙের গোল দিয়ে দেখানো হচ্ছে কোথায় কোথায় এসআইভি ভাইরাসের নমুনা পাওয়া গেছে। ছবিসূত্র মূল গবেষণাপত্র।\nএর মানে কী? সাধারণ শিম্পাঞ্জির চারটির মধ্যে দুইটি উপপ্রজাতির মধ্যে যদি এসআইভি ভাইরাস পাওয়া নির্দেশ করে যে শিম্পাঞ্জি পোষকদের মধ্যে এসআইভি ভাইরাসের সংক্রমণ বেশ সাম্প্রতিক ঘটনা। আরো মজার বিষয় হলো, এই দুই উপপ্রজাতীতে পাওয়া এসআইভি মূলত মোজাইক! অর্থাৎ এরা আসলে দুইটি ভিন্ন এসআইভি ভাইরাসের বংশধারা থেকে এসেছে। আরো গবেষণা থেকে দেখা গেলো যে এই মোজাইক ভাইরাস জিনোমের ৫’-LTR, nif, ও ৩’-LTR অংশ এসেছে লাল-মাথা মাঙ্গাবে (রেড ক্যাপড ম্যাঙ্গাবে) থেকে। জিনোমের অন্যান্য অংশ (vpu, tat, rve, int) এসেছে মোনা-বানর থেকে। কিন্তু, দুইটি ভিন্ন এসআইভি কিভাবে শিম্পাঞ্জিদের মধ্যে আসলো? আসলে শিম্পাঞ্জিরা প্রায়ই অন্যান্য স্তন্যপায়ী প্রাণীদের শিকার করে। তাদের শিকারের মধ্যে ছোট বানরও থাকে যাদের শিম্পাঞ্জি খেয়ে ফেলে। তাই ধারণা করা হয় এই দুই শিম্পাঞ্জি প্রজাতিতে মূলত শিকার প্রক্রিয়ায় এসআইভির মোজাইক ভাইরাস দ্বারা সংক্রমিত হয় (গরিলাও একই এলাকার শিম্পাঞ্জিদের কাছ থেকে এসআইভি পেয়েছে)।\nআফ্রিকার বিভিন্ন অঞ্চলে বুশমিট শিকার নামক এক ধরণের চর্চা রয়েছে। বুশমিট শিকারে মানুষজন অদ্ভুত সব প্রাণী শিকার করে বেড়ায়। এর মধ্যে রয়েছে শিম্পাঞ্জি ও অন্যান্য প্রাইমেট। বিজ্ঞানীরা মনে করেন, গত শতাব্দীর শুরুর দিকে এসআইভি শিম্পাঞ্জি থেকে মানুষে প্রজাতি বাঁধা অতিক্রম করে। সম্ভবত বুশমিট শিকারে রক্ত বা ত্বকের উন্মুক্ত মিউকোসা কলার সংস্পর্শে এসআইভি মানুষে ছড়িয়ে পড়ে ও এইচআইভি-১ হিসেবে বিবর্তিত হয়। অন্যদিকে এইচআইভি-২ এর ক্ষেত্রেও একই ঘটনা ঘটেছিলো। কিন্তু এক্ষেত্রে সুটি-মাঙ্গাবে নামক বানর থেকে এই ঘটনা ঘটে। আফ্রিকাতে সুটি-মাঙ্গাবে কৃষকদের ফসল নষ্ট করে বলে এদেরকে অনেকটা ক্ষেতের ইঁদুরের মতো প্রতিরোধ করা হয়।\n১৯১০ থেকে ১৯৩০ সালের দিকে, মধ্য-আফ্রিকা ছিলো ইউরোপের উপনিবেশ। তখন সেখানে নগরায়ন হওয়া শুরু করেছিলো। এইচআইভি-১ এর একেবারে শুরুর দিকের মহামারি বংশগতির জাতিজনিক বৃক্ষ ও রোগতত্ত্ব গবেষণার মাধ্যমে মধ্য-আফ্রিকার লিওপডভাইল শহরে চিহ্নিত করা হয়েছে। লিওপডভাইল বর্তমানে কঙ্গোর কিনশাসা শহর যা আগে বেলজিয়াম এর উপনিবেশ ছিলো। এই হলো সেই শহর যেখানে এইচআইভি-১ ভাইরাস বিশ্বে মহামারি শুরু করার আগে প্রথম বিবর্তিত হওয়া শুরু করে।\nতথ্যসূত্র: Sharp, Paul M., and Beatrice H. Hahn. “Origins of HIV and the AIDS pandemic.” Cold Spring Harbor perspectives in medicine 1.1 (2011): a006841.\nTags: অতিমারী এইচআইভি এসআইভি বিবর্তন মহামারী\nআরাফাত রহমান April 16, 2021\nSuvo Dev Nath says:\nজীববিজ্ঞান অলিম্পিয়াডের শেষ মুহূর্তের প্রস্তুতি


প্রিয়তমার প্রতি ভালোবাসা প্রকাশে মহানবী (সা.)-এর সাত নির্দেশনা » Nk Barta 24\nঅন্যান্য, ধর্ম ও জীবন | তারিখঃ ফেব্রুয়ারি ২৪, ২০২২ | নিউজ টি পড়া হয়েছেঃ 6354 বার\nস্বামী-স্ত্রীর পারস্পরিক ভালোবাসা একটি সুখী সংসারের মূলমন্ত্র। দুনিয়ায় যেসব স্বামী-স্ত্রীর মধ্যে আন্তরিক ভালোবাসা থাকে তাদের জীবন সুখ-স্বাচ্ছন্দ্যে কাটে। যে সংসারে ভালোবাসার ঘাটতি যতটা সে সংসারে হতাশা ও অশান্তি সেখানে ততটা। আমাদের প্রিয় নবী মুহাম্মদ (সা.) শিখিয়েছেন কিভাবে একজন স্বামী তার স্ত্রীকে ভালোবাসবে। স্বামী-স্ত্রী ভালোবাসার নির্দিষ্ট কোনো দিবস নয়, একে অপরকে ভালোবাসবে প্রতিনিয়ত, প্রতি মুহৃর্তে। তবেই ভালোবাসার জীবন গড়ে উঠবে পরস্পরের মাঝে। এখানে প্রিয়তমা স্ত্রীর প্রতি ভালোবাসা প্রকাশের কয়েকটি দিক তুলে ধরা হলো-\n১। ভালোবাসার কথা মুখে প্রকাশ করা: স্বামীরা বিভিন্নভাবে স্ত্রীদের প্রতি ভালোবাসা প্রকাশ করলেও অনেক সময় মুখে তা প্রকাশ করতে পারে না। তবে স্ত্রীদের পছন্দ হলো স্বামীরা যেন মাঝেমধ্যে তাদের ভালোবাসার কথা মুখেও প্রকাশ করে। আমাদের প্রিয় নবী (সা.)-ও মুখে ভালোবাসার কথা প্রকাশ করতেন। আমর ইবনুল আস (রা.) বর্ণনা করেন, আমি নবী (সা.)-এর কাছে উপস্থিত হয়ে জিজ্ঞেস করলাম, মানুষের মধ্যে কে আপনার কাছে সবচেয়ে প্রিয়? তিনি বলেন, আয়েশা! (বুখারি, হাদিস : ৩৬৬২)\n২। প্রেমময় কথায় আপ্লুত করা: স্ত্রীদের পছন্দের আরেকটি বিষয় হলো প্রেমময় বা হৃদয়গ্রাহী কথা বলে তাদের আনন্দ ও আপ্লুত করা। এতে তারা খুব স্বাচ্ছন্দ্যবোধ করে। আমাদের প্রিয় নবী (সা.)-ও মাঝেমধ্যে তাঁর প্রিয়তমা স্ত্রীদের বিভিন্ন প্রেমময় কথায় আপ্লুত করতেন। এক বর্ণনায় এসেছে, হজরত খাদিজা (রা.) সম্পর্কে তিনি বলেছেন, ‘আমার মনে তার প্রতি ভালোবাসা ঢেলে দেওয়া হয়েছে। ’ (মুসলিম, হাদিস : ২৪৩৫)\n৩। ভালোবাসা সঞ্চারিত বৈধ বিভিন্ন নামে ডাকা: স্ত্রীর আসল নাম ছাড়া পারস্পরিক ভালোবাসা বৃদ্ধি পায় এমন অর্থবহ বৈধ নামে ডাকা নাজায়েজ নয়; বরং ক্ষেত্রবিশেষ তা আবশ্যক। যেমন আনন্দ বা রাগের সময় তাকে বিভিন্ন নামে সম্বোধন করা, যাতে তার আনন্দ বৃদ্ধি পায় এবং রাগ নিয়ন্ত্রিত হয়। নবীজি (সা.)-এর পবিত্র জীবনীতেও এর উদাহরণ রয়েছে। এক বর্ণনায় আয়েশা (রা.) বলেন, রাসুল (সা.) ভালোবেসে কখনো কখনো আমার নাম হুমায়রা বা লাল গোলাপ বলে ডাকতেন। (ইবনে মাজাহ, হাদিস : ২৪৭৪)\n৪। ব্যস্ততার ফাঁকে প্রেমময় আচরণ করা: প্রতিদিনের জীবনে আমাদের নানা রকম ব্যস্ততা রয়েছে। তবে এই ব্যস্ততার ফাঁকে স্ত্রীর সঙ্গে প্রেমময় আচরণ করা, আনন্দ দেওয়া এটা ইসলামের শিক্ষা। আমাদের প্রিয় নবী (সা.) শত ব্যস্ততার মাঝেও স্ত্রীদের সঙ্গে আনন্দময় সময় পার করেছেন। নবী জীবনে স্বীয় স্ত্রীদের সঙ্গে অন্তরঙ্গতার এত সব চিত্র অঙ্কিত রয়েছে, যা সত্যি একটি আদর্শ দাম্পত্য জীবনের অনন্য উপমা। আয়েশা (রা.) বর্ণনা করেন, আমি ঋতুবতী অবস্থায় পানি পান করতাম এবং পরে নবী (সা.)-কে অবশিষ্টটুকু প্রদান করলে আমি যেখানে মুখ লাগিয়ে পান করতাম, তিনিও পাত্রের সেই স্থানে মুখ লাগিয়ে পান করতেন। আবার আমি ঋতুবতী অবস্থায় হাড় খেয়ে তা নবী (সা.)-কে দিলে আমি যেখানে মুখ লাগিয়েছিলাম তিনি সেখানে মুখ লাগিয়ে খেতেন। (মুসলিম, হাদিস : ৫৭৯)।\n৫। সময়-সুযোগে বৈধ খেলাধুলা করা: সময়ে সময়ে স্ত্রীদের সঙ্গে বৈধ খেলাধুলা করা এটা নবীজির সুন্নত। এর দ্বারা পারস্পরিক ভালোবাসা আন্তরিকতা বৃদ্ধি পায়। আম্মাজান আয়েশা (রা.) বর্ণনা করেছেন, তিনি এক সফরে নবী (সা.)-এর সঙ্গে ছিলেন। তিনি বলেন, আমি তাঁর সঙ্গে দৌড় প্রতিযোগিতা করে তাঁর আগে চলে গেলাম। অতঃপর আমি মোটা হয়ে যাওয়ার পর তাঁর সঙ্গে আবারও দৌড় প্রতিযোগিতা করলাম, এবার তিনি আমাকে পিছে ফেলে দিলেন, বিজয়ী হলেন। তিনি বলেন, এই বিজয় সেই বিজয়ের বদলা। (আবু দাউদ, হাদিস : ২৫৭৮)\n৬। ব্যক্তিগত কাজে পরামর্শ করা: ব্যবসা-বাণিজ্য, চাকরি ও অন্যান্য ব্যক্তিগত বিষয়ে অনেকই স্ত্রীর সঙ্গে পরামর্শ করাটাকে অনর্থক মনে করেন। এটা কোনোভাবেই উচিত নয়। কারণ রাসুলুল্লাহ (সা.) শুধু ঘরোয়া বিষয়ই নয়; বরং মুসলিম উম্মাহর অনেক গুরুত্বপূর্ণ বিষয়ের ক্ষেত্রেও নিজের স্ত্রীদের সঙ্গে পরামর্শ করেছেন। ‘হুদায়বিয়ার সন্ধি’ নামক ইসলামী ইতিহাসের একটি গুরুত্বপূর্ণ প্রেক্ষাপটে নবীজি (সা.) স্বীয় স্ত্রী উম্মে সালমা (রা.)-এর কাছ থেকে পরামর্শ নিয়েছিলেন। পরবর্তী সময় যা অতি কার্যকরী বলে বিবেচিত হয়। (বুখারি, হাদিস : ২৭৩১)\n৭। মৃত্যুর পরও ভালোবাসা প্রকাশ করা: প্রিয় নবীজি (সা.) তাঁর প্রিয়তমা স্ত্রী খাদিজা (রা.)-এর ইন্তেকালের পরেও তাঁর প্রতি ভালোবাসা প্রকাশ করেছেন। আয়েশা (রা.) বর্ণনা করেন, ‘রাসুল (সা.)-এর কোনো স্ত্রীর প্রতি আমি ঈর্ষান্বিত হইনি। তবে খাদিজা (রা.)-কে না দেখলেও তাঁর প্রতি আমার ঈর্ষা জাগত। রাসুল (সা.) প্রায়ই খাদিজা (রা.)-এর কথা স্মরণ করতেন। অনেক সময় তিনি ছাগল জবাই করে কয়েক ভাগ করে তা খাদিজা (রা.)-এর বান্ধবীদের কাছে পাঠাতেন। তাই আমি রাসুল (সা.)-কে বলতাম, পৃথিবীতে যেন খাদিজা ছাড়া আর কেউ নেই। তখন রাসুল (সা.) বলতেন, সে যেমন উঁচু সম্মানের অধিকারী ছিলেন, তেমনি খুবই বুদ্ধিমতীও ছিলেন। তাঁর থেকে আমার সন্তান হয়েছে। ’ (বুখারি, হাদিস : ৩৮১৮)\nঅন্যান্য, ধর্ম ও জীবন | আরও খবর\nপাঁচ ধাপে প্রাথমিকের সহকারী শিক্ষক নিয়োগের প্রিলিমিনারি পরীক্ষা শুরু ১ এপ্রিল


নলছিটিতে যুবককে পিটিয়ে হত্যাচেষ্টা - বরিশাল বাণী\nনলছিটি প্রতিনিধি :: জমি নিয়ে বিরোধের জের ধরে ঝালকাঠির নলছিটিতে মো. আমিনুর ইসলাম মুন্সী (৩২) নামের এক যুবককে পিটিয়ে হত্যাচেষ্টার অভিযোগ পাওয়া গেছে। শুক্রবার বিকেলে উপজেলার সুবিদপুর ইউনিয়নের গোপালপুর গ্রামে এ ঘটনা ঘটে।\nঅভিযোগ সূত্রে জানা গেছে, নিজ বাড়িতে ক্রয়কৃত সম্পত্তি মাপার সময় বাদি ও তার ছেলে আমিনুর ইসলামকে বাধা দেয় একই বাড়ির নুরুল ইসলাম মুন্সী ও তার ছেলে সৈয়দ আহম্মদ ও মন্টু মুন্সী। ওই সময় তারা অশ্লীল ভাষায় গালি দিতে থাকেন। একপর্যায় মো. আমিনুর ইসলাম এর প্রতিবাদ করলে মন্টু মুন্সী শাবল দিয়ে তার মাথায় হত্যার উদ্দেশ্যে আঘাত করেন। এসময় নুরুল ইসলাম মুন্সী, সৈয়দ আহম্মদসহ আরও কয়েকজন রড ও লাঠি দিয়ে আমিনুর ও বাদিকে পেটানো শুরু করে। আহতদের আত্মচিৎকারে আশপাশের লোকজন এগিয়ে আসলে মন্টু মুন্সী গং ঘটনাস্থল ত্যাগ করেন।\nপরে স্থানীয়রা তদেরকে উদ্ধার করে উপজেলা স্বাস্থ্য কমপ্লেক্সে নিয়ে যায়। আমিনুরের অবস্থা গুরুতর হওয়ায় তাকে নলছিটি হাসপাতালে ভর্তি এবং তার পিতা মোয়াজ্জেম হোসেন মুন্সীকে প্রাথমিক চিকিৎসা দেয়া হয়।


জুয়ারিদের হাতে দেশের টাকা ও কিছু অপ্রিয় জিজ্ঞাসা !! | blog.bdnews24.com - pioneer blog for citizen journalism in bangladesh\nজুয়ারিদের হাতে দেশের টাকা ও কিছু অপ্রিয় জিজ্ঞাসা !!\nসোমবার ১৪ মার্চ ২০১৬, ০১:২১ পূর্বাহ্ন\nরিজার্ভ সাধারণত রাখা হয় দেশের উন্নয়ন কাজে পাওনা বিদেশি ঠিকাদারকে পরিশোধ করার জন্য। আর, এখন সেই টাকা দেশের মানুষের উন্নয়নে ব্যবহৃত না হয়ে হয়েছে জুয়ারিদের বিনোদনের নিছক মাধ্যম হিসেবে। সাধারণ মানুষের সাথে প্রবঞ্চনাই হল।\nএখন দৃষ্টি দেয়া যাক কেন্দ্রীয় ব্যাংকের সুরক্ষিত রিজার্ভের একটি অ্যাকাউন্ট থেকে ৮০০ কোটি টাকা চুরি (অনলাইন হ্যাকড) হওয়ার ঘটনাটির দিকে। ঘটনার তথ্যানুসন্ধান করতে গিয়ে দেখা যায়, বাংলাদেশ ব্যাংকের খোয়া যাওয়া অর্থের শেষ ঠাঁই হয়েছে জুয়ার আসর ক্যাসিনোতে। সেই অর্থ দিয়ে তিনটি ক্যাসিনোতে জুয়া খেলা হয়েছে।\nরিজাল কমার্শিয়াল ব্যাংক থেকে এই অর্থ তাদের ক্লায়েন্টদের মাধ্যমে চলে যায় স্থানীয় এক ফরেন এক্সচেঞ্জ ব্যবসায়ীর কাছে। ওই ব্যবসায়ীর ফরেন এক্সচেঞ্জ কোম্পানি ‘ফিলরেমেতে’ ওই অর্থ ফিলিপিনো মুদ্রায় কনভার্ট করা হয়। ৮১ মিলিয়ন মার্কিন ডলার স্থানীয় মুদ্রায় বিনিময়ের পর দাঁড়ায় ৩৭০ কোটি পেসোতে।\nএরপর ওই অর্থ চলে যায় তিনটি বড় ক্যাসিনোতে। এগুলো হচ্ছে- সোলারি রিসোর্ট এ্যান্ড ক্যাসিনো, সিটি অব ড্রিমস এবং মাইডাস। পুরো অর্থ খরচ করে সেখানে জুয়া খেলার জন্য চিপস কেনা হয়। জুয়া খেলা শেষে ওই চিপস আবার ফিলিপিনো মুদ্রায় কনভার্ট করে সেই অর্থ পাঠিয়ে দেয়া হয়েছে হংকংয়ের বিভিন্ন এ্যাকাউন্টে।\nঘটনাটির গোঁড়ার দিকে নজর দিলে দেখা যায়, ফেব্রুয়ারি মাসের ১ বা ২ তারিখে নিউইয়র্ক ফেডারেল রিজার্ভ থেকে বাংলাদেশ ব্যাংকের ১০ কোটি ডলার চুরি করা হয়। আন্তর্জাতিক হ্যাকার চক্র বাংলাদেশ ব্যাংকের সুইফট কোড হ্যাকড করে ফেডারেল রিজার্ভকে নির্দেশনা দেয় এ টাকা ফিলিপিন্সের একটি ব্যাংকে ট্রান্সফার করার জন্য। এক্ষেত্রে তারা অর্থ স্থানান্তরের সব নিয়মকানুন অনুসরণ করে।\nফেডারেল রিজার্ভে থাকা বাংলাদেশ ব্যাংকের এ্যাকাউন্টটি মূলত দেশের অভ্যন্তরে উন্নয়ন কাজে জড়িত বিদেশী ঠিকাদারদের অর্থ পরিশোধে ব্যবহার করা হয়। হ্যাকাররা সেটি নিশ্চিত হয়েই ওই এ্যাকাউন্ট থেকে অর্থ পাচারের পরিকল্পনা করে। সে পরিকল্পনা অনুযায়ী, বাংলাদেশের বিভিন্ন প্রকল্পের জন্য নেয়া ঋণ শোধের কথা বলে ৮১ মিলিয়ন ডলার হাতিয়ে নেয় এই হ্যাকার চক্র। এদের মধ্যে ভাস্কুয়েজের এ্যাকাউন্টে ২৫ মিলিয়ন ঢুকেছে কাঁচপুর, মেঘনা-গোমতী দ্বিতীয় সেতু নির্মাণ প্রকল্পের জন্য জাইকার কাছ থেকে নেয়া ঋণ শোধের কথা বলে। আইটি প্রফেশনাল লাগ্রোসাসের এ্যাকাউন্টে ৩০ মিলিয়ন ডলার নেয়ার ক্ষেত্রেও জাইকার ঋণ শোধের কথা বলা হয়। এখানে দেখানো হয় ঢাকা মাস র‌্যাপিড ট্রান্সপোর্ট ডেভেলপমেন্ট প্রকল্প। একটি আইপিএফএফ প্রকল্পে কনসালটেন্সি ফিস হিসেবে ক্রুজের এ্যাকাউন্টে নেয়া হয় ৬ মিলিয়ন ডলার। আর ভেড়ামারা কম্বাইন্ড সাইকেল পাওয়ার প্ল্যান্ট ডেভেলপমেন্ট প্রকল্পে ইঞ্জিনিয়ারিং কনসালটেন্সি ফি হিসেবে বাকি ১৯.৯৯ মিলিয়ন ঢোকে ভারজারার এ্যাকাউন্টে।\nফেডারেল রিজার্ভ থেকে প্রথম অর্থ যায় যুক্তরাষ্ট্রের তিনটি ব্যাংকে। এ ব্যাংকগুলো হচ্ছে ব্যাংক অব নিউইয়র্ক, সিটি ব্যাংক এবং ওয়েলস ফার্গো ব্যাংক। ওই তিনটি ব্যাংক থেকে ফেব্রুয়ারি মাসের ৪ তারিখে ৮ কোটি ১০ লাখ ডলার (৮১ মিলিয়ন) ট্রান্সফার করা হয় আরসিবিসির চারটি ব্যাংক এ্যাকাউন্টে।\nআশ্চর্যের বিষয়, ওই এ্যাকাউন্টটিও ওই দিনই খোলা হয়। অথচ ব্যাংকের এই নতুন এ্যাকাউন্টগুলোতে কোথা থেকে কিভাবে অর্থ আসছে, তা নিয়ে ব্যাংক কর্তৃপক্ষ কোন প্রশ্ন করেনি। জালিয়াত চক্র ব্যাংকে মিলিয়ন মিলিয়ন ডলার লেনদেন করলেও তাদের জানা কোন আয়ের উৎস নেই, যা দিয়ে তারা এই বিপুল পরিমাণ অর্থ লেনদেনের যথার্থতা প্রমাণ করতে পারে। এদের মধ্যে কিম উং ছাড়া বাকি পাঁচজনের আন্তর্জাতিক মানি লন্ডারিং চক্রের সঙ্গে সরাসির যোগাযোগ রয়েছে। এই তথ্যগুলো তাদের দায়কে অবশ্যই ইঙ্গিত করে।\nপ্রতিষ্ঠানের নামের বানান ভুলের কারণে শ্রীলঙ্কায় যাওয়া ২০ মিলিয়ন ডলার স্থানান্তর করা সম্ভব হয়নি। যা বাংলাদেশি মুদ্রায় ১৬০ কোটি টাকা। বানান যাচাই করতে জানানো হয় বাংলাদেশ ব্যাংককে। এরই মধ্যে ঘটনাটি আলোচিত হওয়ায় অর্থগুলো আটকে দেয় ব্যাংক কর্তৃপক্ষ।\nচুরি হওয়া টাকার মধ্যে ২০ মিলিয়ন ডলার শ্রীলঙ্কার একটি এনজিওর নামে ছাড় করতে আদেশ দেওয়া হয়। আদেশে এনজিওটির নামের শেষে লেখা হয় Foundation শব্দটি। ওই এনজিওটি শ্রীলঙ্কান ভাষার উচ্চারণ মিল রাখতে গিয়ে Foundation শব্দটি লেখে Fandation।\nশেষের শব্দের বানান না মেলায় শ্রীলঙ্কার কেন্দ্রীয় ব্যাংক অর্থ ছাড় করেনি। সুইফট প্রক্রিয়ায় লেনদেনের সময় প্রতিষ্ঠানের নামের ক্ষেত্রে হুবহু লিখতে হয়। দাড়ি, কমা, কোলন পর্যন্ত মিলিয়ে দেখা হয়। নামের বানান যাচাইয়ে ব্যাংকিং রীতি অনুযায়ী প্রতিষ্ঠানের সঠিক নাম লেখার জন্য বাংলাদেশ ব্যাংককে জানায় শ্রীলঙ্কার কেন্দ্রীয় ব্যাংক।\nভাগ্যিস হ্যকাররা বানান ভুল করেছিল। নেহায়ত, ভাগ্যের জোরেই এই অর্থ বেঁচে যায় বাংলাদেশের, না হলে এত বড় একটা নিখুঁত কাজে বানান ভুল হওয়ার মত শিশুর কাজটি সম্ভব হতো না!\nএর মধ্যে ৮ ফেব্রুয়ারি চীনের নববর্ষের দিনে বাংলাদেশ ব্যাংক প্রথম জানতে পারে তাদের অর্থ ফেডারেল রিজার্ভ থেকে লুট করা হয়েছে। ওই দিন বাংলাদেশ ব্যাংক রিজাল কমার্শিয়াল ব্যাংকের কাছে জরুরী বার্তা পাঠায় ওই অর্থ ছাড় না করা এবং ফেরত দেয়ার জন্য। যদি ওই ফান্ড ট্রান্সফার করা হয়, তা হলে ওই অর্থ যেন ফ্রিজ বা স্থগিত রাখা হয়। বাংলাদেশ ব্যাংক আরও জানায়, জালিয়াতি করে অর্থ স্থানান্তরের অর্ডার দেয়া হয়েছে। কিন্তু ওই দিন ফিলিপিন্সে সরকারী ছুটি থাকায় এ ব্যাপারে কোন কার্যক্রম গ্রহণ করা হয়নি।\nপরদিন ৯ ফেব্রুয়ারি সকালে রিজাল কামার্শিয়াল ব্যাংক সুইফট বার্তা পায় বাংলাদেশ ব্যাংকের পক্ষ থেকে। যাতে সঠিক তদন্তের জন্য অর্থ ছাড় বন্ধ এবং এ্যাকাউন্ট ফ্রিজ করার অনুরোধ জানানো হয়েছে। ততক্ষণে কাজ যা হওয়ার হয়ে গেছে। ৮১ মিলিয়ন ডলার থেকে ইতোমধ্যে ৫৮.১৪ মিলিয়ন ডলার তুলে নেয়া হয়েছে ব্যাংকটির জুপিটার স্ট্রিট শাখা থেকে। তখন ফিলরেমের এ্যাকাউন্টে ১৫.২ মিলিয়ন ডলার, ইউলিয়াম গোর এ্যাকাউন্টে ৪২.৯৩ মিলিয়ন ডলার এবং ফিরেমের কাছে আরও ২০ মিলিয়ন ডলার চলে গেছে।\nঘটনাটি পর্যালোচনা করলে দেখা যায়, এটি দীর্ঘ পরিকল্পনার। বাংলাদেশ ব্যাংকের অভ্যন্তরীণ পরিচালনা ব্যবস্থা সম্পর্কে হ্যাকারদের খুব স্বচ্ছ ধারণা ছিলো বলে মনে করছেন সাইবার নিরাপত্তা বিশ্লেষকরা। তারা বলছেন, হ্যাকাররা ব্যাংক-সংশ্লিষ্ট কারও কারও ওপর নজরদারির মধ্য দিয়ে এই ধারণা অর্জন করে থাকতে পারেন। ব্রিটিশ সংবাদমাধ্যম রয়টার্স এক প্রতিবেদনে এ কথা জানিয়েছে। বিপুল অংকের এই অর্থ হাতিয়ে নিতে হ্যাকারদের প্রথমে অর্থ স্থানান্তরের আদেশ দেওয়ার প্রক্রিয়াটি সম্পর্কে খুব ভালো করে জানতে হয়েছে, যেন প্রতারণা করতে গিয়ে তারা কোনও প্রশ্নের মুখে না পড়েন।\nপ্রশ্ন রয়েছে বিশ্বব্যাংকের আইটি প্রধান রাকেশ আস্থানাকে ঘটনা তদন্তে নিয়োগ প্রসঙ্গেও। তার নেতৃত্বে বিদেশী এবং দেশী আইটি বিশেষজ্ঞ নিয়ে একটি কমিটি করা হয়েছে। বাংলাদেশের সকল ব্যাংকের আইটি ব্যবস্থাপনায় কোন ঘাটটি আছে কিনা, বিশেষজ্ঞরা সেটা চিহ্নিত করবে। ভালো কথা, তবে কি আমাদের এই সক্ষমতা টুকু নেই?\nহঠাৎ করেই একজন ভারতীয় নাগরিককে আইটি কনসালটেন্ট হিসেবে নিয়োগ দেওয়ায় বাংলাদেশ ব্যাংকের কর্মকর্তাদের মাঝেও প্রশ্ন দেখা দিয়েছে। বাংলাদেশের আইন-শৃঙ্খলা রক্ষাকারি বাহিনী পুলিশ ও র‌্যাবের আইটি এক্সপার্ট হিসেবে বাংলাদেশীরাই রয়েছে। এর বাইরেও বুয়েটসহ বেশ কিছু আন্তর্জাতিকমানের বিশ্ববিদ্যালয় আছে যেখানে আইটি এক্সপার্ট রয়েছে। বাংলাদেশে প্রতিষ্ঠিত অনেক আইটি ফার্মেও অভিজ্ঞতা সম্পন্ন ব্যক্তি রয়েছে।\nগত ৮ মার্চ বাংলাদেশ ব্যাংকে এসে প্রথম দিনই কাজ শুরু করেন রাকেশ আস্থানার টিম। প্রথম দিনে বাংলাদেশ ব্যাংকের সকল ফ্লোরের ইন্টারনেট পয়েন্ট লাইন চেক করে। কোন পয়েন্টে ইন্টানেটের স্পিড কত তা লিপিবদ্ধ করা হয়। এসময় টুকে নেওয়া হয় প্রতিটি পয়েন্টের আইপি এড্রেস ও সিরিয়াল নম্বর। এতে করে আভ্যন্তরীণ নিরাপত্তার বিষয়টি কতটা জোরালো ভাবে দেখা গেল, এটা নিয়ে প্রশ্ন থাকবেই।\nকথা হল, কেন্দ্রীয় ব্যাংকেও যদি টাকা অরক্ষিত থাকে, তাহলে প্রশ্ন উঠতে পারে পুরো ব্যাংকিং ব্যবস্থার নিরাপত্তা নিয়েই। এটিএম বুথ জালিয়াতি দিন কয়েক আগের ঘটনাও প্রশ্নটিকে আরও সামনে এনেছে। আসলে সাইবার জালিয়াতি থেকে আমারা কতটা নিরাপদ?\nযুক্তরাষ্ট্রের ফেডারেল রিজার্ভ ব্যাংক অব নিউইয়র্কে রক্ষিত বাংলাদেশ ব্যাংকের রিজার্ভের অর্থ হ্যাকিংয়ের মাধ্যমে চুরি হওয়ার কারণ অনুসন্ধান, দেশি-বিদেশি দোষী ব্যক্তিদের চিহ্নিতকরণ এবং খোয়া যাওয়া অর্থ ফিরিয়ে আনতে বাংলাদেশ সরকারকে সর্বাত্মক পদক্ষেপ নিতে হবে। আশা করব এই কাজে তদন্তের ন্যায্য স্বার্থ রক্ষা ব্যতিরেকে সর্বোচ্চ স্বচ্ছতা নিশ্চিত করতে হবে। এই ঘটনায় জনগণের মধ্যে যেন অহেতুক ভুল-বোঝাবুঝির কারণ না ঘটে। এই বিষয়ে প্রাথমিক রাখঢাক কাম্য ছিল না। সংশ্লিষ্টরা সরকারের আইন প্রয়োগকারী কর্তৃপক্ষকে জানাতেও বিলম্ব করেছে। এমনকি অর্থমন্ত্রী আবুল মাল আবদুল মুহিত বলেছেন যে তাঁকেও বিষয়টি জানানো হয়নি। যদিও তিনি টাকা ফিরিয়ে আনার ব্যাপারে আশাবাদ ব্যক্ত করেছেন। বাংলাদেশ ব্যাংক কর্মকর্তারা এ কাজে জড়িত থাকার বিষয়টি নজরে আনা প্রয়োজন। বাংলাদেশ ব্যাংক কর্মকর্তারা ইতিমধ্যে স্বীকার করেছেন যে, তাদের কম্পিউটার সিস্টেমে দুর্বলতা ছিল এবং এ সমস্যা পুরোপুরি ঠিক করতে দু’বছরের বা তারও বেশি সময় লাগতে পারে।\nএটি শুধু একটি ঘটনাই নয়, চিন্তার ভাঁজ ফেলতে পারে পুরো ব্যাংকিং ব্যবস্থায়। এ ঘটনার পুনরাবৃত্তি অনলাইন ব্যাংকিংয়ে গ্রাহকদের আস্থার সঙ্কট তৈরি করবে বলে মনে করছেন অর্থনীতিবিদরা। পাশাপাশি এ ধরনের ঘটনা এড়াতে তথ্যপ্রযুক্তির হালনাগাদ সংস্করণ ব্যবহারের পরামর্শ দিয়েছেন বিশেষজ্ঞরা।\nঅনলাইনভিত্তিক ব্যাংকিং সেবা যত সম্প্রসারিত হবে এ ধরনের আর্থিক কেলেঙ্কারির ঘটনা ততই বাড়বে বলে মনে করছেন অর্থনীতিবিদরা। এক্ষেত্রে গ্রাহক আস্থা ধরে রাখতে আর্থিক খাতে নিরাপত্তা ব্যবস্থা জোরদারের পরামর্শ দিয়েছেন তারা।\nট্যাগঃ: জুয়ারি ফেডারেল রিজার্ভ ব্যাংক রাকেশ আস্থানা রিজাল কমার্শিয়াল ব্যাংক শ্রীলঙ্কা


কেডি সিংহকে জিজ্ঞাসাবাদ করা হয় ছ'ঘন্টা, একটাই প্রশ্ন করেন কেডি সিংহ, "মুকুলদা কী বললেন" - Prothom Kolkata\nজিজ্ঞাসাবাদের জন্য মঙ্গলবার Enforcement Directorate-এর সদর দফতরে ডাকা হয় তৃণমূলের রাজ্যসভার প্রাক্তন সাংসদ কে ডি সিং-কে। মঙ্গলবার প্রায় সাড়ে ছঘণ্টা তাকে জিজ্ঞাসাবাদের পর তাকে বুধবার আরও এক দফায় ডাকা হয়। কিন্তু সেখানে রাজ্যসভার প্রাক্তন সাংসদ প্রয়োজনীয় নথি পেশ করতে পারেননি বলে ইডি সূত্রে খবর। এরপরই তদন্তে সহযোগিতা না করার অভিযোগে কে ডি সিং-কে গ্রেফতার করে ইডি। রাজ্যসভার প্রাক্তন সাংসদ তথা অ্যালকেমিস্ট গ্রুপের কর্ণধার কে ডি সিং-এর বিরুদ্ধে ২৩৯ কোটি টাকার আর্থিক প্রতারণার অভিযোগ উঠেছে বলে জানা গিয়েছে। গ্রেফতারের পর তাকে রাউজ অ্যাভিনিউয়ের বিশেষ আদালতে নিয়ে আসেন ইডি-র আধিকারিকরা। আর সেখানেই সাংবাদিকদের কাছে তৃণমূলের প্রাক্তন সাংসদের প্রথম প্রশ্ন ‘কী বললেন ‘মুকুলদা’ ?\n‘কৈলাসজি’-র বক্তব্য কী ? গ্রেফতার হওয়ার পরই বিজেপি নেতা যাদের প্রতিক্রিয়া জানতে ইচ্ছুক কে ডি সিং, সেই বিষয়ে বিজেপির সর্বভারতীয় সহ সভাপতি মুকুল রায় জানান, ‘মমতা বন্দ্যোপাধ্যায়ের দলের আর এক সাংসদ সুদীপ বন্দ্যোপাধ্যায়কেও গ্রেফতার করা হয়েছিল। সে বিষয়ে কে জবাব দেবেন? ইডি আইন মেনে চলছে।’ বলেও জানান মুকুল রায়। প্রসঙ্গত, ২০১০ সালের জুলাই মাসে ঝাড়খণ্ড মুক্তি মোর্চার টিকিটে প্রথম বার রাজ্যসভার সাংসদ হন কে ডি সিং। এর পরে ২০১৪ থেকে ২০২০ পর্যন্ত তিনি তৃণমূলের রাজ্যসভার সাংসদ ছিলেন। তৃণমূলের অন্দরে কান পাতলেই শোনা যায় যে, তৃণমূল দলের সঙ্গে কে ডি সিং-এর যোগাযোগ মুকুল রায়ের মাধ্যমেই। সেই যুক্তিতে এমনকি এ দিন মুকুল রায়কে গ্রেফতারেরও দাবি তোলেন তৃণমূলের মুখপাত্র কুণাল ঘোষ। এই বিষয়ে কুণাল ঘোষ আরও বলেন, ২০১৩ সালেই তিনি কে ডি সিং-এর বিরুদ্ধে মুখ খুলেছিলেন। কিন্তু তৎকালীন তৃণমূল নেতা মুকুল রায় তৃণমূল নেত্রী মমতা বন্দ্যোপাধ্যায়কে ভুল বুঝিয়ে দলে নিয়েছিলেন কে ডি সিং-কে।\nতাই সেই ঘটনায় মুকুলকেও গ্রেফতার করা উচিত ইডির বলে মন্তব্য করেন তিনি। অন্যদিকে, কে ডি সিং-এর গ্রেফতারের বিষয়ে এবং কে ডি সিং-এর জিজ্ঞাসার কথা শুনে পশ্চিমবঙ্গে বিজেপির কেন্দ্রীয় পর্যবেক্ষক কৈলাস বিজয়বর্গীয় জানান, ‘প্রশ্নটা বরং মুখ্যমন্ত্রী মমতা বন্দ্যোপাধ্যায়কে উনি করুন। কারন, মুখ্যমন্ত্রীই তাকে সাংসদ করেছিলেন। মুখ্যমন্ত্রীর সঙ্গেই তাকে বিমান, হেলিকপ্টারে দেখা যেত। মুখ্যমন্ত্রী যাকে সাংসদ করেছিলেন, তিনি কী কাজ করেছেন যে, তাকে ইডি গ্রেফতার করছে? জবাব মুখ্যমন্ত্রীকে দিতে হবে।’ বলে মন্তব্য করেন কৈলাস বিজয়বর্গীয়। প্রসঙ্গত, যেকোন নির্বাচন আসলেই কেন্দ্রীয় তদন্তকারীদের সংস্থাগুলির সক্রিয় হওয়া নিয়ে বারবারই অভিযোগ তুলেছে শাসক দল। কিন্তু কে ডি সিং-এর গ্রেফতার হওয়া নিয়ে সেই অভিযোগ তুলছে না শাসক দল তৃণমূল কংগ্রেস। কারন, ২০১৬-য় রাজ্যে বিধানসভা ভোটের মুখে নারদ কেলেঙ্কারির ‘স্টিং অপারেশন’-এর পিছনে কে ডি সিং-এর হাত থাকার ‘অভিযোগ’ সামনে আসে।\nআরো পড়ুন : অধিকারী বনাম বন্দ্যোপাধ্যায় দ্বন্দ্বে বিপর্যস্ত তৃণমূল\nজানা যায়, নারদ কাণ্ডে তৃণমূল নেতাদের ঘুষের টোপ দিতে কে ডি সিং-ই ৮০ লক্ষ টাকা দিয়েছিলেন সাংবাদিক ম্যাথু স্যামুয়েলকে। কার্যত, তারপরই তার সঙ্গে রাজনৈতিক ও সামাজিক যোগাযোগ, এমনকি কথাবার্তা পর্যন্ত বন্ধ করে দেন তৃণমূল নেতারা। তার পর থেকেই তার সঙ্গে প্রায় বন্ধ হয়ে যায় তৃণমূলের যোগাযোগ। তবে অন্যদিকে এই বিষয়ে বিজেপির বক্তব্য, এখন তৃণমূলের সঙ্গে সম্পর্ক না থাকলেও যখন কে ডি সিং-এর বিরুদ্ধে দুর্নীতির অভিযোগ উঠেছিল, তখন তার সঙ্গে ঘাসফুল শিবিরের তো দহরম-মহরম ছিল। পাশাপাশি এই বিষয়ে শুভেন্দু অধিকারীর মন্তব্য, ‘কান টানলে তো মাথা আসবে।’ তার মন্তব্য, ‘কে ডি সিং-কে দিয়েই তো নারদ করিয়েছিলেন। এবং কার কার বিয়েবাড়ি দিল্লিতে sponsor করেছিল কে ডি সিং সেটাও সবাই জানেন’ বলে মন্তব্য করেন শুভেন্দু অধিকারী।\nতিনি বলেন, ‘পশ্চিমবঙ্গের প্রায় ৭০ লক্ষ পরিবার প্রতারিত হয়েছে অ্যালকেমিস্টের দ্বারা। তৃণমূল কংগ্রেস নেতা ও প্রাক্তন রাজ্যসভার সাংসদের হাতে সর্বস্ব খুইয়েছেন বহু প্রান্তিক ও গরিব মানুষ।’ ‘শুধু গ্রেফতারি নয়, কেডি সিং-এর সম্পত্তি বাজেয়াপ্ত করে এদের টাকা ফেরতেরও ব্যবস্থা করা হোক।’ বলে দাবি জানান তিনি। তবে, তৃণমূল-বিজেপির এই তরজায় একেবারেই পাত্তা দিতে রাজি নয় বাম এবং কংগ্রেস। দুই শিবিরেরই বক্তব্য, পুরোটাই তৃণমূল এবং বিজেপির মধ্যে ‘গট-আপ’। অন্যদিকে, আরও জানা যায় যে, ২০১৬ সালে কে ডি সিং-এর বিরুদ্ধে অভিযোগ জানিয়ে প্রধানমন্ত্রীকে চিঠি পাঠিয়েছিলেন সিপিএম নেতা মহম্মদ সেলিম। তাই গ্রেফতারির বিষয়ে তার প্রতিক্রিয়াও এ দিন সাংবাদিকদের কাছে জানতে চান কে ডি সিং বলে জানা গিয়েছে।\nTags: কে ডি সিংমুকুল রায়সুদীপ বন্দ্যোপাধ্যায়\nPrevious আজ কলকাতার মেডিক্যাল কলেজগুলিতে পৌঁছে যাচ্ছে ভ্যাকসিন\nNext ফের হাসপাতালে ভর্তি হচ্ছেন মহারাজ, চিকিৎসকদের পরামর্শে স্টেইন বসানোর পরিকল্পনা


সটা বনাম আইডিই: পার্থক্য কী? - মিনিটুল উইকি লাইব্রেরি\nসটা বনাম আইডিই: পার্থক্য কী? [মিনিটুল উইকি]\nSata Vs Ide What Is Difference\n2001 সালে প্রবর্তিত, Sata (সিরিয়াল এটি সংযুক্তি থেকে সংক্ষেপিত) হার্ড ড্রাইভ, এসএসডি (সলিড স্টেট ড্রাইভ) এবং সিডি / ডিভিডি ড্রাইভগুলি কম্পিউটারে সংযোগ করার জন্য একটি স্ট্যান্ডার্ড হার্ডওয়্যার ইন্টারফেস।\nপরবর্তী সংস্করণগুলির বিকাশের সাথে সাথে, সটা ইন্টারফেসের সংক্রমণ হার 2X এবং 4X (300MB / s এবং 600MB / s) এ প্রসারিত হতে পারে। এটি ডেভলপমেন্ট প্ল্যান থেকে দেখা যায় যে হার্ড ডিস্ককে ওভারক্লকড করতে সক্ষম করার জন্য ভবিষ্যতের এসটিএ ক্লক ফ্রিকোয়েন্সি বাড়িয়ে ইন্টারফেস ট্রান্সমিশন হারকে উন্নত করতে পারে।\nউপরের চিত্রটি দেখায়, SATA দুটি ইন্টারফেস বৈশিষ্ট্যযুক্ত। একটি পাওয়ার আপ করার জন্য ব্যবহৃত হয়, অন্যটি ডেটা স্থানান্তর করার জন্য।\nপাওয়ার সংযোগকারী : এই সংযোগকারীগুলি ওয়েফার ধরণের, তবে উভয়ের মধ্যে বিভ্রান্তি এড়াতে আরও প্রশস্ত (15 টি বনাম7টি)।\nডেটা সংযোজক : এসএটিএ স্ট্যান্ডার্ডটি প্রতিটি প্রান্তে conn টি সংযোগকারী (3 ভিত্তিতে এবং4টি সক্রিয় ডেটা লাইন) এবং প্রতিটি প্রান্তে 8 মিমি প্রশস্ত ওয়েফার সংযোগকারীগুলির সাথে ডেটা কেবলটি সংজ্ঞায়িত করে।\nSATA হার্ড ড্রাইভের সংজ্ঞা এবং প্রযুক্তিগত বিশদ\nআপনি Sata কী তা সম্পর্কে শিখেছেন এবং SATA হার্ড ড্রাইভ সম্পর্কে কিছু তথ্য অন্বেষণ করতে চলুন।\nSata হার্ড ড্রাইভ কি?\nএকধরনের পুনর্লিখনযোগ্য ভর স্টোরেজ ডিভাইস হিসাবে, একটি এসএটিএ হার্ড ড্রাইভ সম্মানজনক ট্রান্সমিশন গতি, দুর্দান্ত স্টোরেজ সক্ষমতা এবং কার্যত সমস্ত অপারেটিং সিস্টেম এবং কম্পিউটার মাদারবোর্ড দ্বারা ত্রুটিবিহীন সমর্থন দ্বারা বৈশিষ্ট্যযুক্ত।\nকোন ডিভাইসগুলি সাধারণত SATA হার্ড ড্রাইভ ব্যবহার করা হয়? ডেস্কটপ কম্পিউটার, ল্যাপটপ এবং সার্ভারের মধ্যে স্যাটা হার্ড ড্রাইভ পাওয়া যায়। সাধারণভাবে বলতে গেলে, কম্পিউটার এই জাতীয় হার্ড ড্রাইভ নিয়ে আসে কিনা তা সহজেই বলা যায় কারণ এই ড্রাইভটি ডেটা পড়তে এবং লেখার সময় কিছু চরিত্রগত শব্দ করবে।\nডেস্কটপ কম্পিউটার এবং ল্যাপটপের পাশাপাশি, স্যাটা হার্ড ড্রাইভগুলি প্লেস্টেশন3এবং4এর মতো ভিডিও গেমিং কনসোলগুলির মধ্যেও পাওয়া যায়।\nSATA হার্ড ড্রাইভের ইতিহাস:\n২০০৩ সাল থেকে, এসটিএ ইন্টারফেসের3টি বড় সংশোধনী এবং3টি ছোট ছোট সাব-রিভিশন রয়েছে।\nSATA সংশোধন 1.0: এই সংস্করণটি 1.5 গিগাবাইট / গুলি অবধি যোগাযোগের হারগুলিকে সমর্থন করে তবে নেটিভ কমান্ড কুইটিং (এনসিকিউ) সমর্থন করে না।\nসটা রিভিশন ২.০: দ্বিতীয় সংস্করণটি 1 এর ডাউনসাইড তৈরি করেছেস্ট্যান্ডএই সংস্করণ হিসাবে NCQ চালু সংস্করণ। তদুপরি, এই সংস্করণটির সর্বাধিক যোগাযোগের হার3জিবিট পর্যন্ত ছিল।\nসাটা রিভিশন 3.0: ২০০৯ এর তৃতীয় সংস্করণ প্রকাশিত হয়েছিল। এই সংস্করণে পারফরম্যান্সের দিক থেকে একটি বিশাল লিপ ফরোয়ার্ড দেওয়া হয়েছে। তদুপরি সর্বাধিক যোগাযোগের হার ছিল6গিগাবাইট পর্যন্ত।\nসাটা রিভিশন ৩.১: ২০১১ সালে প্রকাশিত, প্রথম ছোট ছোট সংস্করণটি সলিড-স্টেট ড্রাইভের জন্য আরও ভাল সমর্থন সরবরাহ করে।\nসাটা রিভিশন ৩.২: এই উপ-সংস্করণটি 16 গিগাবাইটের সর্বাধিক স্থানান্তর হার এবং সলিড-স্টেট ড্রাইভের জন্য আরও উন্নত সমর্থন নির্দিষ্ট করেছে।\nstrong> SATA রিভিশন ৩.৩: মিডিয়াতে ট্র্যাকগুলি ওভারল্যাপ করে এই সংস্করণটিতে হার্ড ডিস্ক ড্রাইভের ক্ষমতা বৃদ্ধি পেয়েছে।\nসাটা এসএসডি কেমন হবে? সাটা এসএসডি স্যাটাস ইন্টারফেস সহ সলিড-স্টেট ড্রাইভকে বোঝায়। আজকাল, পরিস্থিতি যে মুখোমুখি এসএসডি দাম কমতে থাকে আপনি যদি উচ্চতর ট্রান্সফারিং হার উপভোগ করতে চান তবে আপনি আপনার কম্পিউটারের জন্য একটি এসএটি এসএসডি চয়ন করতে পারেন।\nসটা ভিএস। আইডিই: এসটিএ এর সুপরিচিত প্রযুক্তিগত বিবরণ\nSata এবং এখানে কম্পিউটারের সিস্টেম বাসে স্টোরেজ ডিভাইসগুলি সংযুক্ত করতে বিভিন্ন ধরণের ইন্টারফেস। আইডিইয়ের সাথে তুলনা করে, স্যাটায় নিম্নলিখিত প্রযুক্তিগত বিবরণ রয়েছে যা আইডিইর চেয়ে সেরা।\nগরম প্লাগ : SATA ইন্টারফেস হট প্লাগিং সমর্থন করে;\nবিঃদ্রঃ: SATA- র জন্য, এই বৈশিষ্ট্যটির হোস্ট, ডিভাইস এবং অপারেটিং সিস্টেমের স্তরে যথাযথ সমর্থন প্রয়োজন। সাধারণভাবে, সমস্ত এসটিএ ডিভাইস হটপ্লাগিং সমর্থন করে এবং বেশিরভাগ স্যাটা হোস্ট অ্যাডাপ্টার এই বৈশিষ্ট্যটিকে সমর্থন করে। দ্রুততা : উচ্চ সিগন্যালিং হারের মাধ্যমে6গিগাবাইট / এস পর্যন্ত হারে ডেটা স্থানান্তর। (আইডিইর জন্য, 133 এমবি / সেকেন্ডের হারে ডেটা স্থানান্তর); উপাত্ত তার : শক্তি এবং ডেটা দুটি সংযোগে বিভক্ত। তদতিরিক্ত, এটি সংকীর্ণ কারণ এটি এক মিটার পর্যন্ত হতে পারে (প্রায়3ফুট); লাইন : আইডিই পিএটি এ 40-পিনের তুলনায় এসটিএ-র লাইনটি কম এবং পাতলা। এটি 1 মিটার পর্যন্ত প্রসারিত হতে পারে এবং স্থানান্তর দূরত্ব আরও প্রশস্ত হবে। শক্তি খরচ : আইডিই হার্ড ডিস্কগুলির বিদ্যুৎ ব্যবহারের সাথে তুলনা করে, এসএটিএ হার্ডডিস্কের বিদ্যুৎ খরচ হ্রাস পেয়েছে কারণ এ জাতীয় হার্ড ডিস্ক 5000 মিলিভোল্টের সাথে কাজ করতে পারে।\nশীর্ষস্থানীয় সেরা5এসএটিএ হার্ড ড্রাইভ সরঞ্জাম\nSata হার্ড ড্রাইভের গুরুত্ব যেহেতু আপনাকে কিছু Sata হার্ড ড্রাইভ সরঞ্জামগুলির সাথে পরিচিত হতে হবে। এখানে5টি প্রস্তাবিত সেরা এসএটিএ হার্ড ড্রাইভ সরঞ্জাম রয়েছে যা আপনি নিজের এসটিএ হার্ড ড্রাইভের থেকে সর্বাধিক সুবিধা অর্জন করতে পারেন।\n# 1: মিনিটুল শ্যাডোমেকার\nমিনিটুল শ্যাডোমেকার একটি পেশাদার ব্যাকআপ সরঞ্জাম, যা আপনার পিসিগুলির জন্য ডেটা সুরক্ষা পরিষেবা এবং দুর্যোগ পুনরুদ্ধারের সমাধান সরবরাহ করে। এই সফ্টওয়্যারটি দিয়ে, একবার বিপর্যয় দেখা দিলে আপনি ডেটা পুনরুদ্ধার করতে সক্ষম হন।\nডেটা ব্যাক আপ করতে এই সফ্টওয়্যারটি কীভাবে প্রয়োগ করবেন? ক্লিক করুন এখানে উত্তর পেতে।\n# 2: মিনিটুল পার্টিশন উইজার্ড\nমিনিটুল একটি শক্তিশালী টুলকিট যা আপনাকে কেবল আপনার পার্টিশন এবং ডিস্কগুলি সুবিধামত এবং কার্যকরভাবে পরিচালনা করতে সহায়তা করতে পারে তা নয়, হার্ড ড্রাইভ থেকে হারিয়ে যাওয়া পার্টিশনটি পুনরুদ্ধার করতে পারে।\nযদি আপনি SATA হার্ড ড্রাইভ থেকে পার্টিশন ক্ষতি হ'ল, আপনি হারিয়ে যাওয়া পার্টিশনটি পুনরুদ্ধার করতে এই সফ্টওয়্যারটি প্রয়োগ করতে পারেন। কিভাবে যে কি? ক্লিক করুন এখানে SATA হার্ড ড্রাইভ থেকে পার্টিশন পুনরুদ্ধার অর্জন।\nআপনি যদি SATA হার্ড ড্রাইভের গতি পরীক্ষা করতে চান তবে আপনি ক্লিক করতে পারেন কীভাবে ডিস্ক পারফরম্যান্স পরিমাপ করবেন এটি সম্পর্কে জানতে।\n# 3: মিনিটুল পাওয়ার ডেটা রিকভারি\nএই সফ্টওয়্যারটির লক্ষ্য হ'ল মুছে ফেলা, ফর্ম্যাট করা, ভাইরাস আক্রমণ ইত্যাদির ফলে হারিয়ে যাওয়া ডেটা পুনরুদ্ধারে আপনাকে সহায়তা করবে এটি এসডি কার্ড, মেমরি স্টিক, পিসি, হার্ড ড্রাইভ, ক্যামেরা, ইউএসবি ড্রাইভ, রিসাইকেল বিন ইত্যাদি নিরাপদে হারিয়ে যাওয়া ডেটা পুনরুদ্ধার করতে পারে।\nমিনিটুল পাওয়ার ডেটা রিকভারি দিয়ে Sata হার্ড ড্রাইভ থেকে অদৃশ্য হয়ে যাওয়া ডেটা কীভাবে পুনরুদ্ধার করবেন? এটি একটি পোস্ট পিসিতে মুছে ফেলা ফাইলগুলি কীভাবে পুনরুদ্ধার করবেন - ধাপে ধাপে টিউটোরিয়াল অপারেশন জানতে আপনাকে সহায়তা করতে পারে।\n# 4: ডিস্ক পরিচালনা\nমাইক্রোসফ্ট ম্যানেজমেন্ট কনসোলের এক্সটেনশন হিসাবে, ডিস্ক ব্যবস্থাপনা উইন্ডোজ দ্বারা স্বীকৃত ডিস্ক-ভিত্তিক হার্ডওয়্যারের সম্পূর্ণ পরিচালনার অনুমতি দেয়।\nডিস্ক ম্যানেজমেন্ট কম্পিউটারে ড্রাইভ পরিচালনা করতে ব্যবহৃত হয়, যেমন হার্ড ডিস্ক ড্রাইভ, ফ্ল্যাশ ড্রাইভ এবং অপটিকাল ডিস্ক ড্রাইভ এবং এটি কম্পিউটারে ড্রাইভারগুলি বিভাজন এবং ফর্ম্যাট করতে ব্যবহৃত হয়। আপনি এটি টিপে এটি চালাতে পারেন উইন্ডোজ আইকন এবং আর এক সাথে কীবোর্ডে টাইপ করুন এবং টাইপ করুন Discmgmt.msc ।\n# 5: ডিস্ক পরিষ্কার করা\nডিস্ক পরিষ্কার করা মাইক্রোসফ্ট উইন্ডোজ একটি কম্পিউটার রক্ষণাবেক্ষণ ইউটিলিটি। এই ইউটিলিটিটির লক্ষ্য কম্পিউটারের হার্ড ড্রাইভে ডিস্কের স্থান খালি করা।\nডিস্ক ক্লিনআপ কীভাবে কাজ করে? এটি প্রথমে হার্ড ড্রাইভে কোনও ব্যবহারের জন্য নেই এমন ফাইলগুলি অনুসন্ধান এবং বিশ্লেষণ করে এবং তারপরে অপ্রয়োজনীয় ফাইলগুলি সাফ করে।\nপ্রস্তাবিত নিবন্ধ: উইন্ডোজ 10, # 1 এ ডিস্ক স্পেস পরিষ্কার করার9উপায় দুর্দান্ত\nকীভাবে SSL_ERROR_BAD_CERT_DOMAIN ঠিক করবেন? এই পদ্ধতিগুলি ব্যবহার করে দেখুন [মিনিটুল নিউজ]\nউইন্ডোজ 10 এ আপডেট ত্রুটি 0x80072EE2 ঠিক করার6টি উপায় [মিনিটুল নিউজ]\nউইন্ডোজ একটি অস্থায়ী পেজিং ফাইল ত্রুটি তৈরি কিভাবে স্থির করবেন? [মিনিটুল নিউজ]\nউইন্ডোজ 10 সেটআপ আটকে আছে? এটি ঠিক করার জন্য গাইডটি অনুসরণ করুন! [মিনিটুল টিপস]\nইউটিউব হাইলাইটেড মন্তব্য কি? এই নিবন্ধটি আপনাকে উত্তর দিতে পারে\nএকটি আসুস ডায়াগনোসিস করতে চান? একটি আসুস ল্যাপটপ ডায়াগনস্টিক সরঞ্জাম ব্যবহার করুন! [মিনিটুল টিপস]\nএকটি নেটওয়ার্ক কেবল ঠিকভাবে প্লাগ ইন করা হয়নি বা ভাঙা হতে পারে [মিনিটুল নিউজ]\nএমপিথ্রি প্লেয়ারে ইউটিউব সংগীত কীভাবে ডাউনলোড করবেন -2পদক্ষেপ\n[ফিক্সড!] ম্যাকের সমস্যার কারণে আপনার কম্পিউটার পুনরায় চালু হয়েছে? [মিনিটুল টিপস]\nঅনুরোধ করা বস্তুটি কীভাবে তার ক্লায়েন্টদের থেকে সংযোগ বিচ্ছিন্ন করা হয়েছে [মিনিটুল নিউজ]\nউইন্ডোজটিতে 'ড্রাইভারের ব্যর্থতায় সেট করুন ব্যর্থ হয়েছে' ত্রুটিটি ঠিক করুন [মিনিটুল নিউজ]\nকম্পিউটার সমাধানের6টি পদ্ধতি হিমশীতল রাখে (#5টি দুর্দান্ত) [মিনিটুল টিপস]\nFMovies থেকে চলচ্চিত্র ডাউনলোড করার জন্য সেরা ফ্রি এফএমভিজ ডাউনলোডার\nউইন্ডোজ 10 এ 'উইন্ডোজ এক্সপ্লোরার ডার্ক থিম' ত্রুটিটি কীভাবে ঠিক করবেন [মিনিটুল নিউজ]\nঅ্যাপেক্স কিংবদন্তিগুলি আপডেট হচ্ছে না? সহজেই এটি ঠিক করার উপায় এখানে! [মিনিটুল নিউজ]\nআপনি যদি উইন্ডোজ 10 এ টুইচ ব্যবহারকারী নাম পরিবর্তন করতে না পারেন তবে কি করবেন [মিনিটুল নিউজ]\nউইন্ডোজ স্টোর ত্রুটি কোড 0x803F8001: সঠিকভাবে সমাধান করা হয়েছে [মিনিটুল নিউজ]\nগুগল ক্রোমে 'টুইচ ব্ল্যাক স্ক্রিন' ইস্যুটি কীভাবে ঠিক করবেন [মিনিটুল নিউজ]\nকর্টানার কিছু ভুল ত্রুটি হয়েছে ঠিক করার জন্য7টিপস উইন্ডোজ 10 [মিনিটুল নিউজ]\nকীভাবে পোকেমন ঠিক করতে ত্রুটি প্রমাণ করতে অক্ষম হয়ে যান [মিনিটুল নিউজ]\nআইফোনে স্টোরেজ স্পেস কীভাবে বাড়ানো যায়\nউইন্ডোজ 10 স্বয়ংক্রিয় মেরামতের আটকে আছে\nফাইল সিস্টেমের ধরণটি এনটিএফএস বর্তমান ড্রাইভ লক করতে পারে না\nউইন্ডোজ 10 ইউএসবি থেকে বুট না\nআমার আইফোন5এস ক্র্যাশ করে চলেছে\n[সলভ] কীভাবে ইউএসবি ড্রাইভ ঠিক করবেন উইন্ডোজ //৮/১০ তে খোলা যাবে না [মিনিটুল টিপস]\nসর্বাধিক দেখা সাইটগুলি কীভাবে সাফ করবেন - এখানে4টি উপায় [মিনিটুল নিউজ]\nসিএমডি উইন্ডোজ 10 [মিনিটুল নিউজ] এর সাথে ড্রাইভ লেটার কীভাবে পরিবর্তন করবেন\nCopyright ©2022 সমস্ত অধিকার সংরক্ষিত | gov-civil-setubal.pt


অবশেষে জানা গেল যে একটি কারণে ভেঙেছে অপূর্ব-অদিতির সংসার! – Colorslife24\nঅবশেষে জানা গেল যে একটি কারণে ভেঙেছে অপূর্ব-অদিতির সংসার!\nএর আগে অদিতি ফেসবুকে স্ট্যাটাস দিয়ে অপূর্বর প্রশংসা করেন। লেখেন, বাবা হিসেবে তিনি অসাধারণ, প্রেমময় ভাই, দায়িত্বশীল ছেলে এবং মনের দিক থেকে ভালো ব্যক্তি। তাঁকে মেধাবী বলেও উল্লেখ করেন অদিতি। ভক্তদের উদ্দেশে অদিতি লেখেন, অপূর্বর ব্যক্তিগত জীবন নিয়ে নয়, তার অসাধারণ কাজগুলো বিচার করুন। বিবাহবিচ্ছেদের সিদ্ধান্তের জন্য কাউকে বিচার না করারও অনুরোধ করেন অদিতি।\nএবার শ্রাবন্তীর বাড়িতে করোনার হানা! ভয়ে কাটছে অভিনেত্রীর দিন\nযে কারণে বঙ্গোপসাগরে বিশ্বের সবচেয়ে বেশি ঘূর্ণিঝড় হয়!


প্রচ্ছদ আহমদ রফিকের ‘একুশের দিনলিপি’\n‘ওরা আমার মুখের ভাষা কাইড়া নিতে চায়’—ভাষা আন্দোলনের সময় এই ‘ওরা’ কে ছিল, নিশ্চয় বলে দিতে হবে না। পাকিস্তান ভাগ না হইলে নিশ্চয় এত দিন প্রজন্মের পর প্রজন্ম ধরে আমাদের উর্দুতে অভ্যস্ত হতে বাধ্য করা হতো। এবং আমাদের এলিট সমাজ তা গ্রহণ তো করতই, নিজেদের ক্ষমতাবলে গ্রামে-গঞ্জের ভাষাকেও, যাকে আমরা বলছি আঞ্চলিক, তাকেও গলা টিপে ধরত। বাংলা ভাষার বৈচিত্র্যের সবচেয়ে বৈচিত্র্যময়তা যে নিশ্চিত রং হারাত, তা বলার অপেক্ষা রাখে না। কিন্তু বাঙালি যে সাহসী জাতি হিসেবে নিজেকে বিশ্বমঞ্চে চেনাল, এটার সবচেয়ে বড় প্রমাণ তারা দিয়েছে ভাষা আন্দোলনে। মাতৃভাষার প্রশ্নে এভাবে একতাবদ্ধ হওয়া, পৃথিবীর ইতিহাসে তার নজির খুব হাতে গোনা। তার আগে কি বাঙালির বীরত্বের কোনো চিহ্ন নেই? এই প্রশ্ন আসতেই পারে। একটা জাতির বিশেষ পরিচয় তার ভাষা। মাতৃভাষার জন্য প্রাণ দেওয়া আর কোনো জাতির ভাগ্যে জোটেনি।\nদেশভাগের আগ পর্যন্ত বাঙালির রাজনৈতিক জীবন কাটছে দোনোমনায়। অবশ্য ব্যতিক্রম যে ছিল না, তা নয়। কিন্তু নেতৃত্বের অভাব এবং ঐতিহাসিক কিছু প্রশ্নে এই দেশের জনগণ কখনো একতাবদ্ধ হতে পারেনি। অর্থাৎ, বায়ান্নর আগ পর্যন্ত। এমনকি, বাংলাদেশের রাজনৈতিক জীবনের সবচেয়ে গুরুত্বপূর্ণ এই আন্দোলনের পরও ভাষা প্রশ্নে বিভাজন যে রয়েছে, তা এই নতুন শতাব্দীতে আরও বেশি ঠাহর করা যাচ্ছে। অথচ, বায়ান্ন এমন এক প্রয়োজনীতা ছিল, যা না হলে বাংলাদেশ নামের অস্তিত্ব তৈরি হতো কি না সন্দেহ।\nএখন এক ‘ওরা’কে আমরা গ্রহণ করিনি, তাড়িয়েছি—সেই চেতনার বয়ে নিয়ে যাচ্ছি ঠিক; শ্রদ্ধায় হোক বা দায়িত্বের খাতিরে। কিন্তু আরও অনেক ‘ওরা’ যে বাংলা ভাষার দিকে অস্ত্র তাক করে নেই, এ কথা তো বলা যায় না। ভাষা এগোয় গ্রহণ-বর্জনের ভেতর দিয়ে। ভাষা আন্দোলনের ৭০ বছর পরে এসে বলা যাক তো, শিক্ষা থেকে জনজীবনের সমস্ত কর্মক্ষেত্রে বাংলা ভাষাকে আমরা প্রতিষ্ঠা করতে পেরেছি? কেন পারিনি? তাহলে ভাষা আন্দোলন কি কেবল ঐতিহাসিক এক সত্য ছাড়া আর কিছুই নয়?\nপশ্চিমবঙ্গের বাঙালিদের হিন্দি ও ইংরেজির আধিপত্যের চাপ সহ্য করতে হচ্ছে। তেমনি ভারতের আরও যেসব অঞ্চলে বাংলাভাষী রয়েছে এবং অন্যান্য প্রদেশের ভাষাকেও একই রকম পরিস্থিতির ভেতর দিয়ে যেতে হচ্ছে। একটা জাতির মুখের ভাষাকে যখন কেড়ে নেওয়া হয়, তখন সে কেবল অনাথই নয়, আত্মপরিচয়হীনও হয়ে পড়ে। উর্দু দিয়ে পাকিস্তান সে কাজটাই করতে চেয়েছিল বাংলাদেশের জনগণের সঙ্গে।\nযে জনজোয়ার বায়ান্নয় দেখা গেল তা একাত্তরের বীজ। সেই বীজই ক্রমে চারা থেকে পূর্ণাঙ্গ বৃক্ষে রূপান্তর হয়ে এনে দিল রক্তে রাঙা স্বাধীনতা। কিন্তু শহীদ দিবস যেন এখন স্রেফ এক উদযাপনমুখরতায় রূপ নিয়েছে। ২১শে ফেব্রুয়ারির ‘আমার ভাইয়ের রক্তে রাঙানো’ যেন দিবসভিত্তিক চেতনায় পর্যবসিত হয়েছে। ভাষা আন্দোলনের ইতিহাস ও বাংলা ভাষা নিয়ে যে বৃহত্তর কাজ হওয়ার দরকার ছিল, তেমন উল্লেখযোগ্য কাজ আজও হয়নি।\nবায়ান্নর ভাষা আন্দোলনের অন্যতম সংগঠক ও প্রাবন্ধিক আহমদ রফিকের ‘একুশের দিনলিপি’ পড়তে গিয়ে বারবার এসব চিন্তায় মাথায় ঘুরপাক খাচ্ছিল। বইটি হাতে এসেছে বেশি দিন হয়নি। নামে দিনলিপি থাকলেও ডায়েরির মতো করে ঘটনার বিবরণ দেননি তিনি। ভাষা আন্দোলনের একেবারে প্রাক-সময় থেকে বাংলার আন্তর্জাতিক মাতৃভাষার স্বীকৃতি পাওয়ার মতো ঘটনার অত্যন্ত গুরুত্বপূর্ণ সব তথ্যনির্ভর বিভিন্ন সময়ে লেখা প্রবন্ধের সংকলন এটি। ভাষা আন্দোলনের অন্যতম ব্যক্তি ছিলেন আহমদ রফিক। খুব কাছ থেকে পর্যবেক্ষণ করেছেন সেই সময়কার ঘটনা। ইতিহাসের অন্যতম সাক্ষী বলা যায় তাঁকে। যার ফলে একেবারে চাক্ষুষ অভিজ্ঞতা যেমন তাঁর রয়েছে, তেমনি বায়ান্নতে ঘটে যাওয়া বিভিন্ন ঘটনারও ভিন্ন আঙ্গিকের ব্যাখ্যা দিয়েছেন।\nতৎকালীন দুই পাকিস্তানের রাষ্ট্রভাষা কী হবে— বাংলা নাকি উর্দু; এই সিদ্ধান্তের ব্যাপারেও এই অঞ্চলের মানুষের মধ্যে মনস্তাত্ত্বিক বৈপরীত্য ছিল। বিশেষ করে বাংলার বুদ্ধিজীবী মহলে। সংখ্যাগরিষ্ঠতায় বাংলা এগিয়ে থাকলেও শাসকের ভূমিকায় থাকা পাকিস্তানের যে অন্যায় দাবি, তা মেনে নিতেও এখানকার অনেকের সমস্যা ছিল না। তবে ‘পূর্ব-পাকিস্তানের’ অনেক প্রভাবশালী ব্যক্তিকেও দেখা গেছে উর্দুর পক্ষে কথা বলতে।\nআহমদ রফিকের ভাষায়, ‘বাঙালি মুসলমানের মাতৃভাষা নিয়ে সমস্যা খুবই জটিল এক বিষয়। কারো মতে দুর্বোধ্য কারণে তাদের এই বিপরীতযাত্রা যা বাঙালি হিন্দুর সঙ্গে মানসিক-সাংস্কৃতিক দূরত্ব তৈরি করেছিল।’\nএকুশের দিনলিপি’র প্রথম প্রবন্ধ ‘দিনলিপির পূর্বপাঠ’ থেকে তখনকার ভাষা প্রশ্নে এই দেশের এলিট সমাজের সমস্যার আরেকটু উদ্ধৃতি দেওয়া যাক, ‘যত সমস্যা শিক্ষিত শ্রেণীকে নিয়ে। তাদের মধ্যে নানা স্বার্থের জোয়ার ভাটার টান। সেখানে খেলা করে বিশ্বাসের নানা ঢেউ। মাতৃভাষা নিয়ে শিক্ষিত শ্রেণীর মানসিক দ্বন্দ্বে জ্বালানি যোগ করেছে স্বাতন্ত্র্যবাদী ও সম্প্রদায়বাদী রাজনীতি…।’\nবাঙালি মুসলমান স্বাধীনতার ৫০ বছর পার করেও নিজেদের এই সমস্যার সমাধান করতে পারেনি। সাংস্কৃতিকভাবে নিজেদের ঐতিহ্যকে ভুলে তারা এখন কিছুটা ভারতীয় এবং কিছুটা আরবীয় কায়দায় চলতে পারার মধ্য দিয়ে নিজেদের খুঁজে ফেরে। শিক্ষায় হোক বা অফিস আদালতে, ইংরেজির আধিপত্যে বাংলা দ্বিতীয় ভাষা হয়ে আছে। এই ইতিহাসবিমুখতা দিয়ে কোনো জাতি এগিয়ে যেতে পারেনি। এর দায় অসচেতন জনগণের ওপর যতটুকু বর্তায়, তার চেয়ে ঢের রাষ্ট্রক্ষমতায় থাকা কর্তাদের।\nএকুশের দিনলিপি বইটিতে নিজ সন্তানের হাতে মাতৃভাষা বাংলার দূষিত ও শোষিত হওয়ার খেদ ঝরেছে আহমদ রফিকের কলমে। উল্লেখ করা যাক এই বইয়ের শেষ প্রবন্ধ ‘শহীদ দিবসের স্বীকৃতি, আন্তর্জাতিক মাতৃভাষা দিবস’ থেকে। বাংলাকে আন্তর্জাতিক মাতৃভাষার স্বীকৃতি এনে দেওয়ার জন্য দুজন প্রবাসী বাঙালি রফিকুল ইসলাম ও আবদুস সালামকে ধন্যবাদ দিতেই হয়। এই দুই মহৎ ব্যক্তি না হলে হয়তো বিশ্ববাসী জানত না, বাংলাদেশ নামক এক দেশের মানুষ মাতৃভাষা রক্ষার জন্য জীবন দিয়েছে। বিশ্বে এই ঘটনা যে অদ্বিতীয়! জাতিসংঘের কাছে একুশে ফেব্রুয়ারিকে আন্তর্জাতিক মাতৃভাষা স্বীকৃতিদানের প্রস্তাব নিয়ে গিয়েছিলেন তাঁরা। পরে ইউনেসকোর অধিবেশনে প্রস্তাব পেশের সময় বাংলাদেশের আমলাতন্ত্রের জটিলতায় পড়তে হয় তাঁদের। এ ঘটনার বিস্তারিত পাঠের জন্য বইটি পড়ার আহ্বান থাকল পাঠকদের কাছে।\nবায়ান্নর আন্দোলনের অনেক গুরুত্বপূর্ণ তথ্য তুলে ধরেছেন আহমদ রফিক। ঢাকা শহরের মধ্যে ভাষার জন্য যে আন্দোলন, তা কেমন ছাপ ফেলেছিল জেলা শহর ও গ্রামে, সে বিষয়েও বিস্তারিত জানিয়েছেন তিনি। শহীদ দিবস নিয়ে এই দেশের শাসকদের অপরাজনীতির বিষয় নিয়েও কথা বলেছেন। স্বাধীনতার পর স্বৈরশাসকদের সময়ে বায়ান্নর চেতনাকে কলুষিত করা হয়েছিল। তখনো অনেক বুদ্ধিজীবী তা দেখে এড়িয়ে গেছেন। এসবের বিস্তারিত না জানালেও এই বইয়ের বিভিন্ন প্রবন্ধে তার কিছু কিছু বয়ান করেছেন আহমদ রফিক। বলতেই হচ্ছে, ভাষা আন্দোলন নিয়ে আগ্রহীদের মোক্ষম সূত্র হতে পারে একুশের দিনলিপি।\nযে জাতির ইতিহাস হারিয়ে গেছে, সে জাতি অনাথ। শাসকপক্ষ সব সময় চেয়েছে এই দেশের মানুষের ইতিহাস মুছে দিয়ে নিজেদের ক্ষমতা অটুট রাখতে। এখনো তাই হচ্ছে। যার ফলে আমাদের প্রজন্মের পর প্রজন্মের মধ্যে গড়ে উঠেছে ইতিহাসবিমুখতা। ভাষা আন্দোলন বলতে আমরা কেবল জানি, বায়ান্নয় বাংলা ভাষার দাবিতে সালাম, রফিক, জব্বার শহীদ হয়েছেন। কিন্তু কীভাবে এই আন্দোলন দানা বাঁধল, পাকিস্তানের স্বৈরশাসকদের সময়েও কীভাবে একুশে ফেব্রুয়ারি পালিত হলো, তা জানি না। সে ক্ষেত্রে আহমদ রফিক যেন ইতিহাসের দায়বদ্ধতা থেকে লিপিবদ্ধ করেছেন বায়ান্নর সময়কার দিনগুলো। তরুণ প্রজন্ম তো বটেই, আগামী প্রজন্মকেও ইতিহাসে উৎসাহিত করতে বায়ান্ন সম্পর্কে জানা প্রয়োজন, আর এ ক্ষেত্রে একুশের দিনলিপি বইটি নিঃসন্দেহে গুরুত্বপূর্ণ ভূমিকা রাখতে পারে।\nস্মৃতির পাতায় কিংবদন্তি জসীমউদ্‌দীন\nভবিষ্যতের মানুষ আবদুল মান্নান সৈয়দ!\nরোমাঞ্চকর সিকিমের মায়া-মমতায়


কাপাসিয়ায় গ্রাম আদালত সেবা বৃদ্ধিতে র‌্যালি\nকাপাসিয়া (গাজীপুর) প্রতিনিধি ঃ কাপাসিয়া উপজেলার রায়েদ ইউনিয়ন পরিষদ এ গ্রাম আদালত সম্পর্কে সচেতনতা সেবা বৃদ্ধিমূলক র‌্যালি ও আলোচনা সভা হয়েছে। ১৯ অক্টোবর সকাল ১১ টায় বাংলাদেশ গ্রাম আদালত সক্রিয়করণ প্রকল্প ও মাদারীপুর লিগাল এইড এসোসিয়েশন এ র‌্যালির আয়োজন করে। স্থানীয় জনপ্রতিনিধি, শিক্ষক, ইমাম, সাংবাদিক, শিক্ষার্থী, চৌকিদার, কৃষকসহ আশপাশের শতাধিক নারী পুরুষ বৃদ্ধা বণিতা র‌্যালিতে অংশহন করে। ‘‘অল্প সময়ে স্বল্প খরচে সঠিক বিচার পেতে চলো যাই গ্রাম আদালতে যাই ’’ এসব স্লোগানে র‌্যালিটি স্থানীয় হাইলজোর বাজার প্রদক্ষিণ করে। ইউপি চেয়ারম্যান বীরমুক্তিযোদ্ধা আ. হাই, মাদারীপুর লিগাল এইড এসোসিয়েশন (এম এল এল এ) এর উপজেলা সমন্বয়কারী সাইদুর রহমান, সচিব আশরাফুল আলম, আদালত সহকারি হাসনা হেনা, ইউপি সদস্য সুফিয়া খাতুন, নাজনিন সুলতানা, আ. মোতালিব, আবু সায়েম, কাজল মিয়া, মোশারফ হোসেন সরকার টিটু, মোতাহার হোসেন, বোরহান উদ্দিন, রফিকুল আলম প্রমুখ অনুষ্ঠানে উপস্থিত ছিলেন।


আইএস সমর্থক সেই ইমরান এখন বাংলাদেশে! : ডেইল মেইল – আওয়ার নিউজ\nআইএস সমর্থক সেই ইমরান এখন বাংলাদেশে! : ডেইল মেইল\nবর্তমান সময়ের সবচেয়ে ভয়ঙ্কর জঙ্গিগোষ্ঠী ইসলামিক স্টেট (আইএস)। আর এই গোষ্ঠীরই একজন সমর্থক ইমরান মিয়া (২৭)। বাংলাদেশি বংশোদ্ভূত বৃটিশ এই যুবক এখন বাংলাদেশ অবস্থান করছে বলে জানিয়েছেন তার মা। ডেইলি মেইল’এর অনুসন্ধানে এমন তথ্য বেরিয়ে এসেছে বলে লন্ডনভিত্তিক আন্তর্জাতিক গণমাধ্যমটির অনলাইন সংস্করণে প্রকাশ করা হয়েছে।\n« অ্যাটর্নি জেনারেলকে তার অবস্থান বুঝিয়ে দিলেন প্রধান বিচারপতি (পূর্বের সংবাদ)\n(পরের সংবাদ) ভারতের রাষ্ট্রপতি নির্বাচনে যে কারণে গুরুত্ব পাচ্ছে দলিত প্রার্থীরা »


Tips to Reduce your Cholesterol Level: কোলেস্টেরল বাড়লেই কিন্তু বিপদ ! নিয়ন্ত্রণে রাখতে যে খাবারগুলি না খেলেই নয় জানুন – News18 Bangla\nCholesterol: কোলেস্টেরল বাড়লেই কিন্তু বিপদ ! নিয়ন্ত্রণে রাখতে যে খাবারগুলি না খেলেই নয় জানুন\nTips to Reduce your Cholesterol Level: চিকিৎসকরা বলছেন, কোলেস্টেরল বেশি পরিমাণে রক্তে থাকলে তা রক্তকে ঘন করে এবং ধমনীর গতিপথে বাধা দেয়। ধমনীর ভিতর এটি থেকে যায় এবং ধমনীর ওয়াল বা দেওয়ালকে শক্ত করে তোলে সঙ্গেই ভিতরে রক্ত চলাচলের রাস্তা সরু করে ফেলে।\nLast Updated : February 27, 2022, 17:12 IST\nপায়ে ঝিনঝিন ধরে, নখ ফ্যাকাসে! এই রোগ বাসা বাঁধেনি তো শরীরে, এখনই সতর্ক হন!\nকোলেস্টেরল বেশি থাকলে এই চারটি খাবার থেকে দূরে থাকুন; জেনে নিন কেন\nকলকাতা: শরীর ঠিক রাখতে শরীরের গুরুত্বপূর্ণ অঙ্গ এবং উপাদান ঠিক রাখা জরুরি, একথা চিকিৎসকরা বলেই থাকেন। এই গুরুত্বপূর্ণ অঙ্গ ঠিক রাখার অন্যতম গুরুত্বপূর্ণ উপাদান হল কোলেস্টেরল (Cholesterol)। এটি হার্ট ভাল রাখতে সাহায্য করে এবং রক্ত সঠিকভাবে চলাচলে সাহায্য করে। এই কোলেস্টেরলই নিয়ন্ত্রিত না থাকলে হতে পারে বিপদ, অজান্তেই শরীরে একাধিক ক্ষতি করতে পারে এই স্টেরল। দেহে কোলেস্টেরল (Cholesterol) দু'ধরনের হয়। ভাল কোলেস্টেরল (Good Cholesterol) যা কোষের গঠনে একান্ত প্রয়োজনীয়। শরীরে একাধিক হরমোনের সৃষ্টির জন্যও শরীরে ভালো কোলেস্টেরল (HDL) প্রয়োজন। অপরদিকে শরীরে খারাপ কোলেস্টেরলের (LDL) মাত্রা বেড়ে গেলে মারাত্মক প্রভাব পড়তে পারে। খারাপ কোলেস্টেরলের (Bad cholesterol) জন্য স্ট্রোকের ঝুঁকি ও হৃদরোগের প্রবণতা বৃদ্ধি পায় (Tips to Reduce your Cholesterol Level)।\nআরও পড়ুন-Healthy Lifestyle: যৌন মিলনের পরেই এই জিনিসটা ঘটছে ? এর কী প্রভাব শরীরে পড়তে পারে জানুন\nআরও পড়ুন:বৃহৎ আকারের স্তনের কারণে শ্বাস নিতে কষ্ট হয় মহিলার! অস্ত্রোপচার করতে সাহায্য চাইলেন জনতার কাছে\nআরও পড়ুন:১০০ ছেলেকে ডেট করেও সিঙ্গলই রয়েছেন এই সুন্দরী মডেল, পাওয়া যায়নি মনের মানুষ!\nআরও পড়ুন: স্বামীর ধূমপানের কারণে গুরুতর অসুস্থ হচ্ছেন বাড়ির মহিলারা! সমীক্ষায় উঠে এসেছে বিপজ্জনক অভ্যাসের কথা\nচিকিৎসকরা তাই বলে থাকেন, হার্টে রক্ত চলাচল না হলে বা এই ধরনের ধমনীতে ব্লকেজ এলে সবসময় যে বুকে ব্যথা করবে তা নয়। হাতে ব্যথা, পায়ে ব্যথা, অস্বস্তি এবং এই ধরনের একাধিক উপসর্গ দেখা দিতে পারে। যদি কোলেস্টেরল আগে পরীক্ষা করে থাকেন এবং তাতে তা সামান্যও বেশি দেখায় তা হলে এই ধরনের সমস্যা হলে দ্রুত পরীক্ষা করে নেওয়া উচিত। এছাড়াও যদি এই ধরনের উপসর্গ অনেক বেশিদিন ধরে চলে বা থাকে শরীরে তা হলে তা এড়িয়ে না যাওয়াই ভাল।\nTags: Cholesterol, Cholesterol problem


ইসলামের মৌলিক শিক্ষার প্রসারে ফুরকানিয়া মাদরাসার অবদান | 843129 | কালের কণ্ঠ | kalerkantho\nমসজিদভিত্তিক ইসলামী শিক্ষা, মক্তব ও ফুরকানিয়া মাদরাসা নিয়ে বিশেষ আয়োজন\nইসলামের মৌলিক শিক্ষার প্রসারে ফুরকানিয়া মাদরাসার অবদান\nপ্রফেসর ড. রফিক আহমদ\n২৫ নভেম্বর, ২০১৯ ০০:০০ | পড়া যাবে ৬ মিনিটে\nমুসলমানের ঈমান-আমল, ইবাদত-বন্দেগি ও জীবনধারার সব নির্দেশনার গোড়ায় পবিত্র আল কোরআনুল কারিম। কোরআন মাজিদ মুমিনের প্রথম পাঠ্যগ্রন্থ। সালাত থেকে জীবনপ্রণালী সবখানেই সর্বাগ্রে কোরআন। রাসুলুল্লাহ (সা.)-এর যুগ থেকে বাদশাহি আমল পর্যন্ত, উপমহাদেশে ঔপনিবেশিক শাসনকাল থেকে বিশ শতকের সূচনা পর্যন্ত মসজিদভিত্তিক মক্তবে ছিল মুসলমান সন্তানদের বুনিয়াদি শিক্ষার কেন্দ্র।\nমুসলমানদের সন্তানরা মসজিদের সাবাহি (সকালবেলার) মক্তবে ঈমান, আমল, আদব, সুরা, কেরাত, মাসআলা-মাসায়েল ও কোরআন তিলাওয়াতের শিক্ষা পেয়ে আসছে। আগেকার তুলনায় এর সংখ্যা কমে এলেও এখনো ধারাটি অব্যাহত আছে।\nএই মক্তবের আরেক নাম ফুরকানিয়া মাদরাসা। শুধু বাংলাদেশই নয়, বরং পাক-ভারত উপমহাদেশের সিংহভাগ লোক যে প্রতিষ্ঠান থেকে কোরআন শিক্ষা করে আসে তা হলো ‘মক্তব’ বা ফুরকানিয়া মাদরাসা। দুই-আড়াই দশক আগেও কোরআন শিক্ষার অন্যতম প্রতিষ্ঠান ছিল এটি। বয়স্ক যেকোনো শ্রেণির লোক যিনি কোরআন পড়তে পারেন, তাঁদের যদি জিজ্ঞাসা করা হয় আপনি কোথায় কোরআন পড়া শিখেছেন? সালাত আদায়ের জন্য ছোট ছোট সুরা কোথায় মুখস্থ করেছেন? সালাতের সঙ্গে সম্পৃক্ত দোয়া ও জিকিরগুলো কিভাবে শিখেছেন? এমন প্রশ্নের জবাবে প্রায় ৯৫ শতাংশ লোক বলবেন, তাঁরা তাঁদের নিজস্ব এলাকার ফুরকানিয়া মাদরাসা থেকেই এসব শিখেছেন। তবে আশ্চর্যের বিষয় হলো, ফুরকানিয়া মাদরাসাগুলোর এত গুরুত্ব থাকা সত্ত্বেও এসব প্রতিষ্ঠান বর্তমানে সবচেয়ে বেশি অবহেলিত।\nফুরকানিয়া মাদরাসায় কোরআনের পাঠ\nএসব মাদরাসার সৃষ্টিই হয়েছে কোরআন শিক্ষা দেওয়ার জন্য। এ পাঠদান পদ্ধতি সম্পর্কে আলোচনার আগে একটি বিষয়ের প্রতি পাঠকের দৃষ্টি আকর্ষণ করা দরকার। তা হলো আমাদের মনে রাখা দরকার যে আরব দেশের শিশুদের কোরআন শিক্ষার পদ্ধতি ও অনারব শিশুদের পদ্ধতি অনেক ক্ষেত্রে একই রকম নয়। কারণ আরব শিশুটি মাতৃভাষা আরবি হওয়ার ফলে সে মায়ের কোল থেকেই আধো আধো, ভাঙা ভাঙা আরবি ভাষায়ই কথা বলতে শুরু করে। আস্তে আস্তে সে যখন বড় হতে থাকে এবং লেখাপড়ার জন্য তার হাতেখড়ি দেওয়া হয়, তখন তাকে আরবি বর্ণ, শব্দ ও বাক্য শেখানোর জন্য যে পদ্ধতি গ্রহণ করা হয় অনারব শিশুটির জন্য এর ব্যতিক্রম কোনো পদ্ধতি গ্রহণ করাই স্বাভাবিক। অনারব শিশুদের আরবি বর্ণমালা শিক্ষার আগে কিছু আরবি দোয়া ও জিকির শিক্ষা দেওয়া হয়। যেমন—কালিমায়ে তায়্যিবাহ, শাহাদত, তাআওউজ, তাসমিয়া প্রভৃতি।\nফুরকানিয়া মাদরাসাগুলোতে কায়েদায়ে বাগদাদিয়াকে অনুসরণ করা হয়ে থাকে; তবে গত দুই-আড়াই দশক থেকে নুরানি কায়েদার প্রচলন বেড়েছে। ছেলে-মেয়েদের বয়স যখন প্রায় পাঁচ-ছয় বছর হয় তখন তাদের ফুরকানিয়ায় পাঠানো হয়। এ সময় তাদের একত্রে পড়ানো হয়। তবে বেশির ভাগ ক্ষেত্রে ছাত্রীদের আলাদাভাবে পড়ানোর ব্যবস্থা থাকে। এখানে তাদের আরবি বর্ণমালাগুলো শেখানো হয়। এ জন্য বিশেষ কিছু পদ্ধতি অনুসৃত হয়ে থাকে। পদ্ধতির ইতিবাচক-নেতিবাচক দিকগুলো গবেষকরা পর্যালোচনা করবেন। একটি ইতিবাচক দিক হলো—একজন শিক্ষার্থী শিক্ষকের কাছ থেকে কয়েকটি শব্দ ভালোভাবে শিখে নিলে বাকি বর্ণ দ্বারা গঠিত শব্দগুলো একই নিয়মে শিক্ষকের সহযোগিতা ছাড়াই নিজে নিজে পড়তে পারে।\nঅন্যতম নেতিবাচক হলো, কোরআন শেখাতে গিয়ে ছেলে-মেয়েদের এমন কিছু শব্দ শেখানো হচ্ছে, যা কোরআন-হাদিস তো দূরের কথা অনেক শব্দ আরবি ভাষায় খুঁজে পাওয়া যায় না। এতগুলো অনর্থক শব্দের পরিবর্তে অর্থবোধক শব্দ শেখানো হলে পরবর্তী সময় পড়ালেখার ক্ষেত্রে সে উপকৃত হতো।\nনুরানি মাদরাসা যেভাবে এলো\nনুরানি মাদরাসার জন্ম মূলত ফুরকানিয়া মাদরাসা থেকেই, অন্য ভাষায় বলা যায়, ফুরকানিয়া মাদরাসার উন্নত সংস্করণের নামই হলো নুরানি মাদরাসা। এ মাদরাসার যিনি স্থপতি তিনি হলেন শায়েখ কারি বেলায়েত হুসাইন (রহ.)। কেন তিনি এ ধরনের একটি পদ্ধতির উদ্ভাবন করেন? এর জবাবে তিনি নিজেই বলেন, আমি ফুরকানিয়া মাদরাসা এবং মক্তবগুলোর লেখাপড়ার পদ্ধতি গবেষণা করে দেখলাম যে এসব প্রতিষ্ঠানে পাঠদান পদ্ধতি মোটেও বাস্তবসম্মত নয়; কারণ একজন ছাত্র কয়েক বছর ফুরকানিয়া মাদরাসায় বা মক্তবে লেখাপড়া করেও সহিহ করে কোরআন পড়তে পারে না। অথচ আল্লাহ তাআলা কোরআনে কারিমে বলেছেন, ‘আমি কোরআনকে উপদেশ গ্রহণের জন্য সহজ করে দিয়েছি। ’ আল্লাহ যখন বলেছেন, তিনি কোরআন সহজ করেছেন, তাহলে নিশ্চয়ই কোরআন পড়া সহজ। হয়তো আমরা এই পদ্ধতি খুঁজে পাচ্ছি না। এর পর থেকে তিনি এ নিয়ে চিন্তাভাবনা শুরু করেন, শেষ পর্যন্ত তিনি তাঁর সাধনায় সফলকাম হন এবং নুরানি পদ্ধতির মাধ্যমে ছাত্রদের মধ্যে পাঠদান শুরু করেন। পাশাপাশি এই ময়দানের শিক্ষকদের প্রশিক্ষণ দিতে থাকেন। তিনি বহু আগে থেকেই এই পদ্ধতিতে কাজ শুরু করেন, তবে প্রাতিষ্ঠানিকভাবে ১৯৬০ সাল থেকে কাজ শুরু করেন এবং ১৯৮১ সালে তাঁর অক্লান্ত প্রচেষ্টায় বাংলাদেশে একটি নুরানি বোর্ড গঠন করেন। বাংলাদেশের আনাচে-কানাচে এই পদ্ধতিতে অসংখ্য মাদরাসা গড়ে উঠেছে। ২০০৮ সালের পরিসংখ্যানে দেখা গেছে যে শুধু ঢাকা শহরেই নুরানি মাদরাসার প্রায় দুই হাজার ৪০০ শাখা রয়েছে এবং এসব শাখা-প্রশাখায় প্রায় এক লাখ ছাত্র-ছাত্রী লেখাপড়া করছে।\nনুরানি মাদরাসার পাঠদান পদ্ধতি\nনুরানি মাদরাসার পাঠদান পদ্ধতি দেশের সর্বস্তরের মানুষের দৃষ্টি আকর্ষণ করতে সক্ষম হয়েছে। অনারবদের কোরআন শেখানোর জন্য এটি একটি অনন্য পদ্ধতি। ফুরকানিয়া মাদরাসার পাঠদানের মধ্যে ও নুরানিয়ার মধ্যে মূল পার্থক্য হলো, ফুরকানিয়া মাদরাসায় তাত্ত্বিক বা সনাতনি (Theoretical) পদ্ধতিকে অগ্রাধিকার দেওয়া হয়, কিন্তু নুরানি মাদরাসায় ব্যাবহারিক পদ্ধতিকে অগ্রাধিকার দেওয়া হয়। নুরানি মাদরাসায় পাঠদানকালে চক ও ব্ল্যাকবোর্ড ব্যবহার করা হয়। যেমন আরবি বর্ণমালা শেখাতে গিয়ে শিক্ষক ছাত্রদের সামনে সুনির্দিষ্ট কয়েকটি বর্ণ কয়েকবার উচ্চারণ করেন। এরপর বর্ণগুলো ছাত্র-ছাত্রীকে তালকিন (বারবার আবৃত্তি) দিতে থাকেন, একপর্যায়ে তারা বর্ণগুলো সঠিকভাবে উচ্চারণ করতে শেখে।\nমোটকথা, মুসলমানদের সন্তান-সন্ততিকে জীবনের বুনিয়াদি স্তরে আবশ্যকীয় ইসলামী শিক্ষা ও কোরআনের তালিমের জন্য মক্তব শিক্ষাব্যবস্থা ও ফুরকানিয়া মাদরাসার গুরুত্ব ও আবেদন পূর্ণমাত্রায় বিদ্যমান রয়েছে। এটা সচল রাখার জন্য সমাজের মানুষের পাশাপাশি রাষ্ট্রেরও সমান দায়িত্ব রয়েছে।\nসব যুগেই ছিল মসজিদভিত্তিক শিক্ষা ২৫ নভেম্বর, ২০১৯ ০০:০০\nবিকেলেও চলতে পারে মসজিদভিত্তিক মক্তব ২৫ নভেম্বর, ২০১৯ ০০:০০\nমক্তবকেন্দ্রিক শিক্ষা মুসলিম সমাজের বৈশিষ্ট্য ২৫ নভেম্বর, ২০১৯ ০০:০০\nপরিকল্পিত মডেল মসজিদে ৫০০ মডেল মক্তব হোক ২৫ নভেম্বর, ২০১৯ ০০:০০


২ মে, ইতিহাসের এই দিনে | News24 TV | Twenty-Four Hour Bangladeshi News Channel\n২ মে, ২০২১ ০৭:৩৪ ১৭৯ প্রিন্ট করুন\nআজ ২ মে, গ্রেগরীয় বর্ষপঞ্জী অনুসারে বছরের ১২২তম (অধিবর্ষে ১২৩তম) দিন। বছর শেষ হতে আরো ২৪৩ দিন বাকি রয়েছে। একনজরে দেখে নিন ইতিহাসের এই দিনে ঘটে যাওয়া উল্লেখযোগ্য ঘটনা, বিশিষ্টজনের জন্ম-মৃত্যু দিনসহ গুরুত্বপূর্ণ আরও কিছু বিষয়।\n১১১২ – ইতিহাসের এই দিনে চীনা জ্যোতির্বিদরা সূর্যের অভ্যন্তরে কালো বায়বীয় বস্তুর অস্তিত্ব লক্ষ করেন।\n১৯৪৫ – ইতিহাসের এই দিনে সোভিয়েত বাহিনী বার্লিন দখল করে নেয়। বার্লিন জার্মানির রাজধানী এবং ইউরোপ মহাদেশের একটি ঐতিহাসিক শহর। বার্লিন শহরে ৩৪ লাখেরও বেশি লোক বাস করেন।\n১৯৪৫ – ইতিহাসের এই দিনে ইতালিতে মোতায়েন প্রায় ১০ লাখ জার্মান সৈন্য নিঃশর্ত আত্মসমর্পণ করে।\n১৯৬৪ – ইতিহাসের এই দিনে তৎকালীন সায়গন বন্দরে অবস্থিত যুক্তরাষ্ট্রে নৌবাহিনীর জাহাজ ইউএসএনএস কাড বিস্ফোরণে ডুবে যায়।\n১৯৭২ - দক্ষিণ আমেরিকান দেশ হিসেবে বাংলাদেশকে স্বাধীন দেশ হিসেবে সর্বপ্রথম স্বীকৃতি দেয় কলম্বিয়া, কোস্টারিকা এবং ভেনেজুয়েলা।\n১৭২৯ - রাশিয়ার দ্বিতীয় ক্যাথেরিন।\n১৭৭২ - নোভালিশ, জার্মান লেখক এবং কবি।\n১৮৬০ - থিওডোর হের্জল, অস্ট্রিয়া-হাঙ্গেরির একজন ইহুদি সাংবাদিক ও লেখক।\n১৯০১ - বব ওয়াট, ইংলিশ ক্রিকেটার।\n১৯২১ - সত্যজিৎ রায়, বাংলা সাহিত্যিক, সঙ্গীতজ্ঞ, চিত্রকর ও চলচ্চিত্র পরিচালক।\n১৯২৮ - ফয়েজ আহমেদ, বাংলাদেশের প্রখ্যাত সাংবাদিক, সাহিত্যিক, রাজনীতিবিদ।\n১৯২৯ - জিগমে দর্জি ওয়াংচুক, ভূটানের তৃতীয় ড্রূক গ্যালাপ (রাজা) ছিলেন।\n১৯৩১ - পুলক বন্দ্যোপাধ্যায় প্রথিতযশা ভারতীয় বাঙালি গীতিকার ও সুরকার ।(মৃ.০৭/০৯/১৯৯৯)\n১৯৩৯ - সুমিও ইজিমা, জাপানি পদার্থবিদ, প্রায়শই কার্বন ন্যানোটিউব আবিষ্কারের জন্য যাকে স্মরণ করা হয়।\n১৯৪২ - জ্যাকুয়েস রগ, বেলজিয়ামের ক্রীড়া অধিকর্তা হিসেবে পরিচিত ব্যক্তিত্ব।\n১৯৫৮ - ডেভিড ও'লিয়ারি, আয়ারল্যান্ডীয় পেশাদার ফুটবল খেলোয়াড় এবং ম্যানেজার।\n১৯৬০ - স্টিভেন ডাল্ড্রি, ইংরেজ পরিচালক ও প্রযোজক।\n১৯৬৯ - ব্রায়ান লারা, ত্রিনিদাদিয়ান ক্রিকেটার।\n১৯৭২ - ডোয়েইন জনসন, মার্কিন-কানাডীয় অভিনেতা, প্রযোজক এবং পেশাদার কুস্তিগির।\n১৯৭৫ - ডেভিড বেকহ্যাম, ইংরেজ ফুটবলার।\n১৯৮২ - যোহান বোথা, দক্ষিণ আফ্রিকার ক্রিকেটার।\n১৯৯৬ - জুলিয়ান ব্র্যান্ড, জার্মান ফুটবলার।\n২০১৫ - প্রিন্সেস শার্লট অব কেমব্রিজ, প্রিন্স উইলিয়াম, ডিউক অব কেমব্রিজ, এবং ক্যাথরিন, ডাচেস অফ কেমব্রিজ এর কনিষ্ঠতম এবং একমাত্র কন্যা।\n১৫১৯ - লিওনার্দো দা ভিঞ্চি, ইতালীয় রেনেসাঁসের কালজয়ী চিত্রশিল্পী।(জ.১৫/০৪/১৪৫২)\n১৯০৮ - প্রফুল্ল চাকী ভারতীয় উপমহাদেশে বৃটিশ বিরোধী স্বাধীনতা সংগ্রামের বিপ্লবী। (জ.১০/১২/১৮৮৮)\n১৯৫৭ - জোসেফ ম্যাকার্থি, মার্কিন রাজনীতিবিদ। (জ. ১৯০৮)\n১৯৭২ - জে. এডগার হুভার, মার্কিন যুক্তরাষ্ট্রের এফবিআই প্রথম পরিচালক এবং মার্কিন আইন প্রণয়নকারী কর্মকর্তা। (জ. ১৮৯৫)\n১৯৭৯ - জুলিও নাত্তা, ইতালীয় রসায়নবিজ্ঞানী। (জ. ১৯০৩)\n১৯৮০ - ক্ল্যারি গ্রিমেট, বিখ্যাত অস্ট্রেলীয় ক্রিকেটার।\n১৯৯৯ - অলিভার রিড, ইংলিশ অভিনেতা। (জ. ১৯৩৮)\n২০১০ - লিন রেডগ্রেভ, ইংলিশ-আমেরিকান অভিনেত্রী এবং গায়ক। (জ. ১৯৪৩)\n২০১১ - ওসামা বিন লাদেন, সন্ত্রাসবাদী গেরিলা যোদ্ধা এবং আল-কায়দা এর প্রতিষ্ঠাতা।\n৭ মে, ২০২১ ১৬:৩৬ ১৮০ প্রিন্ট করুন\n৭ মে, ২০২১ ১১:২৯ ৩১৩ প্রিন্ট করুন


অভিনব বিয়ের অতিথি পেঙ্গুইনরা! - MysmsBD.Com Login Sign Up HomeSms ZoneTube Home › অন্যরকম খবর › সাধারন অন্যরকম খবর › অভিনব বিয়ের অতিথি পেঙ্গুইনরা! অভিনব বিয়ের অতিথি পেঙ্গুইনরা!In সাধারন অন্যরকম খবর - Nov 30 at 8:52am আমেরিকার টেলিভিশন উপস্থাপক জ্যানেট হেশ নিজের বিয়েতে যে কাণ্ডটা ঘটিয়েছেন, সেটা জানলে চমকে উঠতেই হবে। চার্চ নয়, বিয়ের জন্য জ্যানেট বেছে নিয়েছেন আন্টার্কটিকাকে।\nঅবশ্য এরপরও আর্জেন্টিনার একটি চার্চে গিয়ে প্রথা মাফিক বিয়েও করবেন তারা। আর তাদের মধুচন্দ্রিমাও হবে সেখানেই। Facebook Twitter Googleplus Pint Noyon Khan Posts 3474 Post Views 179 Related আরও দেখুন অন্যান্য ক্যাটাগরি কুকুর বাঁচাতে ক্যাঙ্গারুকে ঘুষি, ভিডিও দেখল কোটি কোটি দর্শক!2hours ago 54 যৌনতার পারফরম্যান্সের উপর ভিত্তি করে নম্বর দিতেন শিক্ষিকা!3hours ago 301 বহু নারী শয্যাসঙ্গী হতে চায়, এই পুরুষের!কিন্তু কেন?5hours ago 373 রাস্তার ধুলা থেকেই মিলছে সোনা!7hours ago 152 ১০ তরুণী মিলে এক তরুণকে ধর্ষণের অভিযোগ! Yesterday at 6:16pm 951 মা হচ্ছেন যৌনাঙ্গহীন তরুণী ডেভান! Tue at 7:26pm 1029 বিয়ের অনুষ্ঠানে মিষ্টির সাথে ৫০০ রুপির নোট ফ্রি! Tue at 3:44pm 261 টয়লেটের বিল ৫ টাকা, পরিশোধ চেক দিয়ে! Tue at 1:20pm 239 পাঠকের মন্তব্য (0)Please login To write comment


এসএসসি পরীক্ষা অনুষ্ঠিত হবে যে মাসে.. – OnlineCityNews\n২০২১ সালের এসএসসি (মাধ্যমিক বিদ্যালয়ের সার্টিফিকেট) পরীক্ষা শিডিউল অনুসারে অনুষ্ঠিত হবে। করো’না পরিস্থিতির বড় পরিবর্তন না হলে পরীক্ষার্থীদের টেস্ট পরীক্ষায়ও বসতে হতে পারে। শিক্ষা মন্ত্রণালয়ের বিশ্বস্ত সূত্রে এমন তথ্য জানা গেছে।\nনাম প্রকাশে অনিচ্ছুক মন্ত্রণালয়ের এক কর্মক’র্তা বলেন, সিদ্ধান্ত প্রায় চূড়ান্ত পর্যায়ে রয়েছে। যেকোনো দিন এ বিষয়ে ঘোষণা আসতে পারে।নযশোর শিক্ষাবোর্ডের পরীক্ষা নিয়ন্ত্রক প্রফেসর মাধব চন্দ্র রুদ্র বাংলাদেশ জার্নালকে বলেন,\nপরীক্ষার ঘোষণা যখনই হবে তখনই শিক্ষাবোর্ড প্রস্তুত। তবে এখনো কোনো নির্দেশনা বোর্ডগুলোকে দেয়া হয়নি বলেও জানান তিনি।\nসর্বশেষ ২০২০ সালে এসএসসি পরীক্ষার্থীয় অংশগ্রহণ করেছে ২১ লাখ ৩৫ হাজার ৩৩৩ জন শিক্ষার্থী। সেবার পরীক্ষার্থী কমেছিলো সাড়ে ৮৭ হাজার। যার মধ্যে ছিলো ৪১ হাজার ৪৭৬ জন নারী শিক্ষার্থী।\nএবছর করো’না পরিস্থিতির কারণে এসএসসিতে পরীক্ষার্থীদের সংখ্যা আরো কমতে পারে বলে মনে করছেন শিক্ষা সংশ্লিষ্টরা।এ বিষয়ে রাশেদা কে চৌধুরী বাংলাদেশ জার্নালকে বলেন, করো’না পরিস্থিতিতে পিছিয়ে পড়া জনগোষ্ঠী আরো পিছিয়ে পড়েছে।\niতবে সব থেকে বেশি প্রভাব পড়বে নারী শিক্ষার্থীদের উপর। শুধু এসএসসি পরীক্ষাতেই নয়, সমগ্র শিক্ষাব্যবস্থা থেকেই নারীদের ছিট’কে পড়ার হার থাকবে সবচেয়ে বেশি।তবে শিক্ষাবোর্ডের কর্মক’র্তারা জানান, এখনো এসএসসি পরীক্ষার রেজিস্ট্রেশন না হওয়ায় কী’ পরিমাণ শিক্ষার্থী কমবে সে বিষয়ে কোন তথ্য শিক্ষাবোর্ডের কাছে নেই।\nআগামী ১৪ নভেম্বর পর্যন্ত দেশের সব শিক্ষাপ্রতিষ্ঠান বন্ধ ঘোষণা করেছে সরকার। এসএসসি ও এইচএসসি’র আগামী বছরের পরীক্ষার্থীদের কথা ভেবে নভেম্বরের ১৫ তারিখ থেকে সীমিত পরিসরে শিক্ষাপ্রতিষ্ঠান খুলে দেয়া হতে পারে বলেও জানিয়েছেন শিক্ষামন্ত্রী। গত বৃহস্পতিবার এক ভা’র্চুয়াল প্রেস ব্রিফিংয়ে সামনের বছরের এসএসসি পরীক্ষা পেছানো হতে পারে কিনা এই প্রশ্নের জবাবে শিক্ষামন্ত্রী বলেন, ‘শিক্ষার্থীদের স্বাস্থ্যঝুঁ’কি আছে কিনা সেটি দেখবো। যদি প্রয়োজন হয় তখন পিছিয়ে যেতে পারে। সেটি পরিস্থিতির ওপর নির্ভর করবে। আম’রা এখনই বলতে পারছি না পরীক্ষা পেছাবো কিনা।\nএসএসসি পরীক্ষার্থীরা মনে করে দীর্ঘ ৮ মাস সব ধরণের শিক্ষাপ্রতিষ্ঠান বন্ধ থাকায় ও কোভিড-১৯ এর প্রভাবে পড়াশুনার বাইরে রয়েছে তারা। এছাড়াও এসএসসি পরীক্ষার আগে যে মূল্যায়ন পরীক্ষা নেয় বিদ্যালয়গুলোতে সে পরীক্ষাও নেয়া হয়নি। এমনকি পরীক্ষার্থীরা অটো পাসেরও দাবি জানিয়েছে।অ’ভিভাবকরা মনে করেন, পরীক্ষার তারিখ নির্ধারণের আগে পরীক্ষার্থীকে মানসিকভাবে প্রস্তুতি নেয়ার সময় সরকারকে দিতে হবে। তা না হলে এমন ঘোষণা শিক্ষার্থীদেরকে মানসিকভাবে দুর্বল ও হতাশায় ফেলবে।\nতবে ঢাকা মতিঝিল আইডিয়াল স্কুল এন্ড কলেজের প্রিন্সিপাল শাহান আরা বেগম মূল্যায়ন পরীক্ষা না হওয়ায় খুব বেশি অ’সুবিধা হবে না বলে মনে করেন। বাংলাদেশ জার্নালকে তিনি বলেন, শিক্ষার্থীরা যদি মূল্যায়ন পরীক্ষা ছাড়াই পাবলিক পরীক্ষায় অংশ নেয় সেখানে কোনো অ’সুবিধা নেই। তবে মূল্যায়ন পরীক্ষায় মোট পরীক্ষার্থীর ২০ শতাংশ অকৃতকার্য হয় বলেও তিনি স্বীকার করেন।\nকী’ বলছেন শিক্ষা সংশ্লিষ্টরা\nযশোর শিক্ষা বোর্ডের সাবেক চেয়ারম্যান আমিরুল আলম খান এর মতে, গ্রীষ্মের আগে করো’নার ভ্যাকসিন জনগণের কাছে পৌঁছানোর কোনো সম্ভাবনা নেই। সেই পরিস্থিতিতে এসএসসি পরীক্ষার্থীর জন্য পরীক্ষা নেয়া কতটা বাস্তবসম্মত? এটি অবশ্যই মনে রাখা উচিত যে যখন সাম্প্রতিক সময়ে এইচএসসি (উচ্চ মাধ্যমিক প্রশংসাপত্র) পরীক্ষা অনুষ্ঠিত হয়নি।তবে আন্তঃশিক্ষা বোর্ড সমন্বয় সাব-কমিটির সভাপতি ও ঢাকা শিক্ষা বোর্ডের চেয়ারম্যান অধ্যাপক মু. জিয়াউল হক পরীক্ষার দিনক্ষণের বিষয়ে কোনো মন্তব্য করতে চাননি। তিনি বাংলাদেশ জার্নালকে বলেন, পরীক্ষা যেদিনই শুরু হোক শিক্ষাবোর্ডগুলোর পরীক্ষা আয়োজনে সর্বোচ্চ প্রস্তুতি রয়েছে৷\nসূত্র: Bangladesh Journal


সম্পদের পাহাড় গড়ে তুলেছেন স্বাস্থ্যের ড্রাইভার। সম্পদের পাহাড় গড়ে তুলেছেন স্বাস্থ্যের ড্রাইভার। – Shadhin Bangla 16\nসম্পদের পাহাড় গড়ে তুলেছেন স্বাস্থ্যের ড্রাইভার।\nসম্পদের পাহাড় গড়ে তুলেছেন স্বাস্থ্য অধিদফতরের ড্রাইভার।স্বাস্থ্য অধিদফতরের গাড়ি চালিয়েই অঢেল সম্পদের মালিক বনে গেছেন মো. আবদুল মালেক ওরফে বাদল। রাজধানীর হাতিরপুলে তার চার কাঠা জমির ওপর ১০ তলা এবং তুরাগে ছয় কাঠা জমিতে সাত তলার দুটি ভবন। এর বাইরে স্ত্রী, ছেলে, মেয়ে ও ভাইয়ের নামে গড়েছেন আরও অঢেল সম্পত্তি।\nর‌্যাব-১ এর অধিনায়ক লে. কর্নেল শাফী উল্লাহ বুলবুল বলেন, রাজধানীর তুরাগ এলাকায় মালেকের বিরুদ্ধে অবৈধ অস্ত্র ব্যবসা, জাল টাকার ব্যবসা, চাঁদাবাজিসহ বিভিন্ন সন্ত্রাসী কর্মকান্ডের অভিযোগ আছে। প্রাথমিক অনুসন্ধানে আমরা এর সত্যতাও পেয়েছি। তিনি তার এলাকায় সাধারণ মানুষকে অস্ত্রের মুখে জিম্মি করে শক্তির মহড়া ও দাপট দেখিয়ে ত্রাসের রাজত্ব সৃষ্টি করেছেন এবং জনজীবন অতিষ্ঠ করে তুলেছিলেন।\nমালেক ওই এলাকায় রীতিমতো মূর্তিমান আতঙ্ক। তিনি আরও বলেন, অনুসন্ধানে তার আয়-ব্যয়ের সঙ্গে দৈনন্দিন জীবনযাত্রার মান ও সম্পদের বিস্তারে অসামঞ্জস্যতা লক্ষ্য করা যায়। একজন তৃতীয় শ্রেণির কর্মচারী হয়েও ঢাকার বিভিন্ন স্থানে তার একাধিক বিলাসবহুল বাড়ি, গাড়ি, ব্যবসা প্রতিষ্ঠানসহ বিভিন্ন ব্যাংকে নামে-বেনামে বিপুল পরিমাণ অর্থ গচ্ছিত আছে বলে আমরা জানতে পেরেছি। আমাদের বিশ্বাস, রিমান্ডে নিয়ে তাকে জিজ্ঞাসাবাদ করলে আরও গুরুত্বপূর্ণ তথ্য পাওয়া যাবে।\nযত সম্পত্তি : প্রথম স্ত্রী নারগিসের নামে তুরাগ থানায় দক্ষিণপাড়া রমজান মার্কেটের উত্তর পাশে ছয় কাঠার ওপর সাত তলা (হাজী কমপ্লেক্স) আবাসিক ভবনে ২৪টি ফ্ল্যাট।\nওই ব্লিডিংয়ের পাশেই রয়েছে ১০ কাঠার একটি প্লট। প্রথম স্ত্রীর মেয়ে বেবির নামে রয়েছে দক্ষিণ কামারপাড়া ৭০ রাজাবাড়ী হোল্ডিংয়ে ১৫ কাঠা জায়গার ওপর ইমন ডেইরি ফার্ম নামে একটি বিশাল গরুর খামার। কলাবাগানের হাতিরপুলে পৈতৃক সাড়ে ৪ কাঠা জমির ওপর ১০ তলা নির্মাণাধীন ভবন।\nস্বাস্থ্য অধিদফতরের ড্রাইভার্স অ্যাসোসিয়েশনের নামে একটি সংগঠন তৈরি করে সেই সংগঠনের সভাপতি হয়েছেন মালেক। কেবল ড্রাইভারদের নিয়োগ-বদলি ও পদোন্নতির নামে হাতিয়েছেন বিপুল পরিমাণ অর্থ।\nস্বাস্থ্য অধিদফতরের পরিচালককে (প্রশাসন) জিম্মি করে ডাক্তারদের বদলি, পদোন্নতি, তৃতীয়, চতুর্থ শ্রেণির কর্মচারীদের নিয়োগের নামে বিপুল পরিমাণ অর্থ আদায় করেছেন মালেক। ঊর্ধ্বতন কর্মকর্তাদের ম্যানেজ করে মেয়ে নওরিন সুলতানাকে কম্পিউটার অপারেটর, ভাই আবদুল খালেককে অফিস সহায়ক, ভাতিজা আবদুল হাকিমকে অফিস সহায়ক, বড় মেয়ের স্বামী রতনকে ক্যান্টিন ম্যানেজার, আত্মীয় কামাল পাশাকে অফিস সহায়ক, ভায়রা মাহবুবকে ড্রাইভার এবং ভাগ্নে সোহেল শিকারীকে ড্রাইভার পদে স্বাস্থ্য অধিদফতরে চাকরি দিয়েছেন তিনি।\nবর্তমানে স্বাস্থ্য শিক্ষা অধিদফতরের মহাপরিচালক ডা. এ এইচ এম এনায়েত হোসেনের গাড়িচালক হিসেবে তিনি কর্মরত। তবে নিজে গাড়িচালক হয়েও মহাপরিচালকের পাজেরো গাড়িটি হরহামেশাই ব্যক্তিগত কাজে ব্যবহার করতেন।\nযাদের সঙ্গে যোগাযোগ : স্বাস্থ্য শিক্ষা অধিদফতরের একজন ঊর্ধ্বতন কর্মকর্তা তার অন্যতম আশ্রয়দাতা হিসেবে একাধিক সংস্থার প্রতিবেদনে উঠে এসেছে। স্বাস্থ্য অধিদফতরের সদ্য বিদায়ী মহাপরিচালক আবুল কালাম আজাদের সঙ্গেও তার দহরম মহরম ছিল।\nবর্তমানে স্বাস্থ্য অধিদফতরের প্রশাসনিক কর্মকর্তা কবির হোসেন চৌধুরী, মো. শাহজাহান ফকির, প্রধান সহকারী সৈয়দ জালাল, অফিস সহকারী জাহাঙ্গীর আলম হচ্ছেন তার অন্যতম পৃষ্ঠপোষক।\nএ ছাড়া বিএমএ ও স্বাচিপের কয়েকজন নেতার সঙ্গে তার ঘনিষ্ঠ যোগাযোগ ছিল। স্বাস্থ্য অধিদফতরের সাবেক মহাপরিচালক অধ্যাপক শাহ মনির হোসেনের আমলে (২০০৯-১০) গাড়িচালক মালেক একাই শতাধিক নিয়োগ বাণিজ্য করেছেন।


সাপ খাচ্ছে আর এক সাপকে, ভিডিও দেখতে হুশ উরে যাবে! এমন ঘটনা খুব সহজে দেখা যায় না » Ekhonbarta.Com\nপ্রথম পাতা /ভাইরাল/সাপ খাচ্ছে আর এক সাপকে, ভিডিও দেখতে হুশ উরে যাবে! এমন ঘটনা খুব সহজে দেখা যায় না\nযেদিকেই তাকানো যায় শুধু বিষধর সাপ, এ ধরনের ভিডিও দেখে সোশ্যাল মিডিয়া প্রেমীরাও ভয়ে আতঙ্কিত সন্ত্রস্ত, কারণ সাপ এমনিতেই বিষধর প্রাণী, আমরা প্রত্যেকেই ভয় করে চলি কারণ তার বিষকে, যাতে মানুষের প্রাণহানি পর্যন্ত হতে পারে।,বলা যেতে পারে এক ছোবলে ছবি হয়ে যেতে পারি আমরা মুহূর্তেই। তাই আট থেকে আশি আমরা প্রত্যেকেই ভয়ে সন্ত্রস্ত থাকি সবসময়।\nআবার এই প্রাণীর বিষ দিয়েই ওষুধ তৈরি করা হয়, তার বিষ যথেষ্টই দামি, কিন্তু বর্তমানে সোশ্যাল মিডিয়ায় এহেন ভিডিওর প্রায় সই দেখা মেলে। এমনই কিছু ভিডিও সোশ্যাল মিডিয়ায় পাওয়া গেছে, যেখানে দেখা যাচ্ছে ঘন বন জঙ্গলের মাঝে দুই সাপের মধ্যে লড়াই বেঁধেছে এবং লড়াই চরম পৌঁছায়, দেখা যাচ্ছে অনেকক্ষণ একে অপরের সাথে যুদ্ধ করার পর একটি সাপ অন্য সাপকে আস্ত গিলে খেয়ে ফেলছে। এই ঘটনা দেখলে সারা শরীরে কাঁটা দেয় কিন্তু তাতেও ভিডিও দেখার লোভ ছাড়তে পারিনা আমরা।\nযতই তা রোম হর্ষক হোক না কেন, এ ধরনের ভিডিওতে ভিউয়ার্স এর সংখ্যাও উত্তরোত্তর বৃদ্ধি পায় সময়ের সাথে সাথে। সবথেকে আশ্চর্য লাগে এহেন ঘটনা যারা ক্যামেরাবন্দী করেন তারা কতটাই না সাহসী হয়! কারণ এ ধরনের ঘটনা ক্যামেরাবন্দি করা মুখের কথা নয়, তার জন্য যথেষ্ট সাহসও দরকার হয়। সচরাচর আমরা সাপের নাম শুনলেই যেভাবে চমকে উঠি, তাতে তার ভিডিও করা তো দুঃসাধ্যকর ব্যাপার, কিন্তু যারা করেন তারা হয়তো মৃত্যু ভয় কে জয় করেছেন, তাই তাদের পক্ষেই হয়তো সম্ভব।


শেষের পাতা ৮ মে ২০২১, শনিবার | সর্বশেষ আপডেট: ১২:৫২ অপরাহ্ন\nচট্টগ্রামের সাতকানিয়া উপজেলায় বাজার ইজারার দেড় কোটি টাকা সরকারি কোষাগারে জমা না দিয়ে বাজারের পূর্ণমেয়াদকাল শেষ করলেন উপজেলার কেরানীহাট বাজারের ইজারাদার ও উত্তর সাতকানিয়া যুবলীগের সাধারণ সম্পাদক মো. ওচমান আলী। উপজেলা প্রশাসন কয়েকবার অর্থ পরিশোধের তাগিদ দিলেও তাতে কর্ণপাত করেননি তিনি। বরং লোকসান দেখিয়ে রাজস্ব মওকুফের জন্য জেলা প্রশাসক বরাবর আবেদন করেছেন।\nসূত্রমতে, সরকারি হিসাব অনুযায়ী কোনো ইজাদারের কাছে পূর্বের কোনো বকেয়া থাকলে তিনি পরবর্তীতে ইজারার যোগ্যতা হারান। তবে ওচমান আলী পুনরায় ওই বাজারের ইজারা পেয়ে অতীতের ন্যায় পুরো টাকা পরিশোধ করেন নি। কিন্তু ইজারা উত্তোলন কার্যক্রম অব্যাহত রেখেছেন। আর সংশ্লিষ্ট কর্তৃপক্ষ বকেয়া ও চলতি বছরের টাকা দেয়ার জন্য ইজারাদারকে চিঠি দিয়েই দায়িত্ব শেষ করেছে।\nখোঁজ নিয়ে জানা যায়, ২০২০ সালে সাতকানিয়া উপজেলার অন্যান্য বাজারের মতো জাতীয় ও স্থানীয় দৈনিক পত্রিকায় বিজ্ঞাপন প্রকাশ করে দরপত্র আহ্বান করেন উপজেলা নির্বাহী কর্মকর্তা।\nসে সময় সর্বোচ্চ দরদাতা হিসেবে ২ কোটি ১৬ লাখ টাকায় এই বাজারের ইজারাপ্রাপ্ত হন যুবলীগ নেতা ওচমান আলী। এর মধ্যে পে-অর্ডারের মাধ্যমে তিনি পরিশোধ করেছেন ৬৫ লাখ টাকা। বাকি ১ কোটি ৫১ লাখ টাকা পরিশোধ না করে বাজারের মেয়াদকাল শেষ করেন।\nএদিকে, গতবছরের ইজারা উত্তোলনের মেয়াদ শেষে চলতি বছরের জন্য উপজেলা নির্বাহী কর্মকর্তা নিয়ম অনুযায়ী পত্রিকায় বিজ্ঞপ্তি প্রকাশের মাধ্যমে পুনরায় বাজারের দরপত্র আহ্বান করলে ওচমান আলী সেখানেও ইজারাদার হিসেবে দরপত্র দাখিল করেন। সর্বোচ্চ দরদাতা হিসাবে তিনি পুনরায় কেরানীহাট বাজারের ইজারা পান। এতে সর্বসার্কুল্যে ইজারার মূল্য নির্ধারণ করা হয় ৩ কোটি ২৯ লাখ টাকা। এর মধ্যে পে-অর্ডারের মাধ্যমে ৯০ লাখ টাকা ইজারা বাবদ পরিশোধ করলেও পূর্বের টাকা এখনো অপরিশোধিত। এ অবস্থায় পুনরায় ইউএনও’র কোনো কার্যাদেশ না পেলেও ইজারা উত্তোলন অব্যাহত রেখেছেন ওই নেতা।\nএ ব্যাপারে নাম প্রকাশে অনিচ্ছুক আওয়ামী লীগের এক নেতা বলেন, সরকারকে রাজস্ব না দিয়ে ফাঁকি দেয়া গর্হিত অপরাধ। এই রাজস্বের টাকা পরিশোধ না করে কিভাবে তিনি যুবলীগের গুরুত্বপূর্ণ পদে থেকে পুনরায় ইজারা নেন? এবছরও কিভাবে সংশ্লিষ্ট প্রশাসনের অনুমতি ছাড়া ইজারা কার্যক্রম চালিয়ে যাচ্ছেন, যা অনেক প্রশ্নের জন্ম দিয়েছে। রাজস্ব ফাঁকির কার্যক্রমের সঙ্গে জড়িত চক্রটিকে খুঁজে বের করারও দাবি জানান তিনি।\nসাতকানিয়া উপজেলা চেয়ারম্যান এমএ মোতালেব সিআইপি বলেন, এ বিষয়ে ইউএনও সাহেবকে ব্যবস্থা নিতে বলেছি। শুনেছি তিনি (ইউএনও) ইজারাদারকে চিঠি দিয়েছেন টাকা পরিশোধের জন্য। সাতকানিয়া উপজেলা নির্বাহী কর্মকর্তা মোহাম্মদ নজরুল ইসলাম বলেন, কেরানীহাট বাজারের ইজারাদারকে বকেয়া পরিশোধের জন্য ইতিমধ্যে ৩টি চিঠি দেয়া হয়েছে। তিনি এখনো চিঠির জবাব দেননি। বকেয়া পরিশোধ না করে পুনরায় ইজারা উত্তোলনের বিষয়টি খতিয়ে দেখা হবে। এ ব্যাপারে ওচমান আলী মানবজমিনকে বলেন, করোনার কারণে বাজারের ইজারা উত্তোলনে লোকসান হওয়ায় ২০২০ সালের বকেয়া টাকা মওকুফের জন্য জেলা প্রশাসকের নিকট আবেদন করেছি। আবেদনের বিষয়ে কোনো সিদ্ধান্ত না আসায় এখনো বকেয়াগুলো পরিশোধ করা হয়নি। এছাড়া রাজনৈতিক প্রতিপক্ষ প্রতিহিংসাপরায়ণ হয়ে তার বিরুদ্ধে এসব অপপ্রচার চালাচ্ছেন বলেও দাবি করেন এই যুবলীগ নেতা।\nবিগত বছর ও চলতি বছরের সম্পূর্ণ টাকা পরিশোধ না করে কিভাবে ইজারা আদায় অব্যাহত রেখেছেন এমন প্রশ্নে ওচমান আলী বলেন, চলতি বছরও করোনার কারণে অফিসিয়াল কাজ চলেনি। এবারো যেহেতু ৯০ লাখ টাকার পে-অর্ডার দেয়া আছে, তাই রানিং ইজারাদার হিসেবে ইজারা উত্তোলন করছি। পরিস্থিতি স্বাভাবিক হলে বাকি সব টাকা পরিশোধ করা হবে।\nতুষ্টির মৃত্যু, একাধিক বন্ধুকে জিজ্ঞাসাবাদ\nএসএসসি-এইচএসসি পরীক্ষার বিকল্প ভাবছে সরকার\nমেডিকেল কলেজ প্রসঙ্গ\nসরাইলের দলীয় প্রধান ছুরি নাঈমের যত অকাণ্ড\nগার্ড অব অনারে নারী ইউএনও’র বিকল্প চায় সংসদীয় কমিটি\nনিষিদ্ধ রং ফর্সাকারী ক্রিমে বাজার সয়লাব\nউপনির্বাচনে প্রার্থী চাপে আওয়ামী লীগ\nবেতন হয় না ৭০ মাস, অনির্দিষ্টকালের জন্য কর্মবিরতির হুমকি\nখালেদা জিয়ার জন্মদিন সংক্রান্ত নথি হাইকোর্টে তলব\nসাগরে লঘুচাপ বৃষ্টি বাড়ার আভাস\nসবজিসহ ১৩ পণ্যের বাজার চড়া


১৮৯৫ সালের ১০ই সেপ্টেম্বর । সাইক্লোন সন্ন্যাসী স্বামী বিবেকানন্দ এসেছেন লন্ডনে । টেমস শহর এর আগে অনেক নামী অনামী ভারতীয়কে দেখেছে । অভুক্ত, পরাধীন, হীনমন্যতার ভারতবর্ষ থেকে এর আগে এমন স্বাভিমানী, যুক্তিবাদী, দার্শনিক, আত্মবিশ্বাসী এবং দারিদ্রবিক্রেতা নয় এমন মানুষ তাদের আগে বড় চোখে পড়েনি ।\nঅথবা তিনি কোনো ইন্ডিয়ান প্রিন্স বা রাজপুত্রও নন, রাণীর দরবারে মণিমুক্তো, টাকাপয়সা ছড়াতেও আসেননি- গেরুয়া পরা ভিক্ষু তিনি, যেন ভগবান বুদ্ধ স্বয়ং ! শুধু সঙ্গে করে নিয়ে এসেছেন ‘একটি গন্ডুষ জল’ ! এই দুর্গম যাত্রায় সঙ্গী কেবল বেদান্তের বাণী, সহনশীল, উদার, প্লুরালিস্টিক হিন্দুধর্মের সার মর্ম, “যত মত তত পথ” ! এমন অদ্ভুত কথা এদেশে কেউ আগে কখনো শোনেনি যে ! তাই তো তাঁর ভাষণ শুনতে ভেঙে পড়ত তখনকার লন্ডনের শিক্ষিত সমাজ ।\nতাঁর প্রথম সফরে বিবেকানন্দ বিলেতে ছিলেন ২৭শে নভেম্বর পর্যন্ত । তারপরে আরো দুবার ব্রিটেনে আসেন তিনি – একবার ১৮৯৬-তে আরেকবার ১৮৯৯ সালে আমেরিকা যাওয়ার পথে ।\nএখানেই দেখা হয়েছিল ম্যাক্স মূলার, পল ডসন, মার্গারেট নোবল, লেডি ইসাবেলা মার্গেসন, সেভিয়ার দম্পতি এছাড়া আরো অনেক জ্ঞানীগুণী ব্যক্তিত্ত্বের সঙ্গে । ক্যানন উইলবারফোর্স বেদান্ত ভাষণে মুগ্ধ অভিভূত হয়ে অভিজাত ওয়েস্টমিনিস্টারে তাঁর বাড়িতে ডিনারে আমন্ত্রণ করেন স্বামীজিকে । আক্ষরিক অর্থে মিশনারি না হয়েও স্বামীজি বেদান্তবাণীতে মুগ্ধ করেছিলেন চার্চ অফ ইংল্যান্ডের এই ধর্মযাজককে ।\nসেসেমি ক্লাব, প্রিন্সেস হল, ওকলে স্ট্রিট, বেলুন সোসাইটি, ভিক্টোরিয়া স্ট্রিট আজও লন্ডনের অভিজাত এবং জ্ঞানীগুণী সমাজেরই পরিচয় বহন করে । স্বামীজির অসাধারণ বাগ্মীতা, জ্ঞান, এবং দর্শন তাদের ভাসিয়ে নিয়ে গিয়েছিল সাইক্লোনের সামনে খড়কুটোর মত ।\nআজকের লন্ডন বহুদেশের বহুভাষার বহু ধর্মের আশ্রয়স্থল । হিন্দু, বৌদ্ধ, শিখ, ইহুদি, মুসলিম, ক্যাথলিক, প্রোটেস্ট্যান্ট নানা ধর্মের মানুষ পাশাপাশি শান্তিপূর্ণ সহাবস্থানে রয়েছে । নানা ভাষা নানা মত নানা পরিধানের এই দেশে ধর্ম কখনও রাজনীতিকে ছেয়ে ফেলেনা বলেই হয়ত মানুষগুলোর মধ্যে পারস্পরিক সদ্ভাবের কোন অভাব নেই ।\nসাউথ লন্ডনের একটি ক্যাথলিক বয়েজ হাইস্কুলে আমার শিক্ষকতা । জানুয়ারির এক শীতসকালে একটি ইমেল আসে সরকারি কাউন্সিল থেকে – ক্রয়ডনের সমস্ত স্কুলের সমস্ত ছাত্রছাত্রীদের আহবান করা হয়েছে স্বামী বিবেকানন্দের ১৫০তম জন্মোৎসব উপলক্ষ্যে - সঙ্গে রয়েছে তাঁর পরিচয় - আয়োজন করেছেন নানা রকমের সংগঠন কেউ ভারতীয়, কেউ কেনিয়া, কেউ মরিশাস অথবা শ্রীলঙ্কা থেকে । আয়োজিত হয়েছে নানা কার্যক্রমের । ঋগবেদীয় গণিতশাস্ত্র, শাস্ত্রীয় নৃত্য, আয়ূর্বেদী ওষধির, যোগব্যায়াম ছাড়াও বিবেকানন্দের নাটক, প্রদর্শনীও রয়েছে তার মধ্যে ।\nএমন ভাবেই দেখা হয়ে গিয়েছিল বিবেকানন্দ সেন্টারের ডিরেক্টর রামচন্দ্র সাহার সঙ্গে – গত দু’দশক ধরে অক্লান্তভাবে স্বামীজিকে অপরিচিত ব্রিটিশ সমাজে মিলিয়ে চলেছেন । বিবেকানন্দ হিউম্যান সেন্টারের অনুষ্ঠান হয়েছিল সারা বছর ধরে । পাঁচ পর্বের এই অনুষ্ঠানগুলিতে বিভিন্ন পর্যায়ে যোগদান করেছেন বহু সম্মানীয় ব্যক্তি । সারা বিশ্বের রামকৃষ্ণ মিশন থেকে এসেছেন মহারাজরা - স্বামী সুহিতানন্দ, স্বামী অমেয়ানন্দ, স্বামী স্থিরাত্মানন্দ, স্বামী গৌরাঙ্গানন্দ এছাড়াও আরো অনেকে ।\nব্রিটেনের রাণী এলিজাবেথ এবং রাজপরিবারের সদস্যরা স্বামীজির প্রতি শ্রদ্ধা জানিয়েছেন, শ্রদ্ধা জানিয়েছেন ডেভিড ক্যামেরন সহ বিভিন্ন এমপিরা, লন্ডনের মেয়র বরিস জনসন এবং আরো অন্যান্য মেয়ররা, বিভিন্ন ধর্মপ্রতিষ্ঠানের ধর্মযাজকেরা, জার্নালিস্ট, গায়ক, লেখক, কবি এরা সকলে নতুন করে জেনেছেন কে এই সন্ন্যাসী, পশ্চিমের আজকের এই সমাজেও তিনি কতখানি প্রাসঙ্গিক ।\nবীর জাতীয়তাবাদী সন্ন্যাসী\nলাল নীল সবুজের মেলা বসা লন্ডনে স্বামীজির ‘যত মত তত পথ’ শুধু সহনশীলতার কথাই শেখায়না, শেখায় শান্তির কথা- আত্মসম্মানের কথা, আত্মবিশ্বাসের কথা !\nবিবেকানন্দ সেন্টারের তরফ থেকে ভারত এবং বাংলাদেশের দুইশত দুস্থ শিক্ষার্থীকে দেওয়া হয় বিবেকানন্দ স্কলারশিপ ।\nদ্বিতীয় পর্বের হাউস অফ কমনসের অনুষ্ঠানে বিবেকানন্দের নামে প্রদীপ জ্বালিয়ে দেন লন্ডন বেদান্ত সেন্টারের স্বামী দয়াত্মানন্দ । বিশ্ব নামের একটা গ্রাম সেদিন উপস্থিত ছিল ব্রিটিশ পার্লামেন্টের সভাঘরে । ধরিত্রীর মানচিত্র জুড়ে আঁকা হয় এই গৈরিক বসন পরিহিত আগুনের স্ফুলিঙ্গকে ।\nব্যক্তিগত ভাবে হাজির ছিলাম তৃতীয় পর্বে লন্ডন ইউনিভার্সিটির লোগান হলে । সমবেত হয়েছিলেন কয়েকশো মানুষ । শুধু বিবেকানন্দের নামে এত মানুষের সমাগম বুঝি বিদেশের মাটিতে আর কোথাও হয়নি । উৎসব প্রিয় বিদেশের বাঙালি সেজেগুজে দুর্গাপূজোয় ছাড়া বড় একটা জমায়েত হয়না । তবু এদিন তারা এসেছিলেন । সকাল থেকে সন্ধে অবধি স্বামীজিকে তারা ছুঁয়েছিলেন নানা ভাবে ।\nস্বামীজি কি কোন অংশে কখনও বাঙালি ছিলেন ?\nএই প্রশ্নটুকু বড় ভাবিয়ে তুলেছিল সেদিন । রেজওয়ানা বন্যা চৌধুরী স্বামীজি এবং তাঁর সমসাময়িক রবীন্দ্রসঙ্গীতের সুর শোনালেন । লন্ডনের মেঘলা নিথর সন্ধ্যা সুরে সুরে মুখরিত হয়ে উঠেছিল । উপস্থিত বাঙালি মনন এই দুই মনস্বী ব্যাক্তিত্ত্বের কথা এবং সুর শুষে নিল সর্বাঙ্গে । প্রচলিত বিশ্বাসে দুই মনীষির এই সম্পর্ক যতই শীতল থাকুক গানে গানে এবং ভাবনায় বাঙালি সেই দিনটিতে বিবেকানন্দ এবং রবীন্দ্রনাথকে আত্মীকরণ করে নিয়েছিল ।\nসেই লন্ডন শহর, রবি ঠাকুর, বিবেকানন্দ, উইম্বলডনে ভগিনী নিবেদিতার বাড়ি, হয়ত পাশেই রয়েছেন সস্ত্রীক বিজ্ঞানী জগদীশ চন্দ্র বোসও । সবই এক রয়েছে শুধু ঘড়ির কাঁটাটা ঘুরে গিয়েছে একশোর কিছু বেশি বছর । ঠাকুর শ্রীরামকৃষ্ণ অতলান্তিক তরঙ্গের উপর দিয়ে হেঁটে এসে পথ দেখিয়েছিলেন একদিন– নিশ্চিন্ত নির্ভার ঠাকুর সব দায় অর্পণ করেছিলেন তাঁর নরেন্দ্রকে ।\nইচ্ছাসৃষ্ট বীর জাতীয়তাবাদী সন্ন্যাসী প্রতীচ্যে নিয়ে এসেছিলেন এক নতুন আধ্যাত্মিকতার দর্শন । তাঁর ক্ষত্রিয় সুলভ উগ্রতায় একদিকে যেমন ভেসে গেছে হিন্দুধর্মের জাতপাত সহ বহু অনাচার, অন্যদিকে তেমনই বেদান্ত বর্ণনায় টলে গিয়েছে ইংল্যান্ডের শিক্ষিত সমাজ ।\nতারপরে টেমসের জল বয়ে গেছে শতাধিক বছর ধরে, স্বল্পায়ূ মহাপুরুষ বিবেকানন্দকে লন্ডন শহর ভোলেনি । যে বাড়িটিতে তিনি অনেকটা সময় কাটিয়েছিলেন, ব্রিটিশ হেরিটেজের পক্ষ থেকে ৬৩ নম্বর সেন্ট জর্জেস স্ট্রিটের সেই বাড়িটি ২০০৪ সালে সম্মানসূচক নীল ফলকে সম্মানিত করা হয়েছে ।\nবিবেকানন্দ হিউম্যান সেন্টার, লন্ডনের অদূরে বোর্ন এন্ডের রামকৃষ্ণ বেদান্ত সেন্টার, ইউরোপের হিন্দু অ্যাকাডেমি, লন্ডনের হিন্দু পরিষদ এবং আরো অনেকে নিশিদিন কাজ করে চলেছেন দেশ থেকে দেশান্তরে ।\nআগামী দিনে গ্রীষ্মাবকাশে লন্ডন বেড়াতে আসা বাঙালির গন্তব্য হয়ে উঠুক এই বিবেক তীর্থগুলি এই আশায় বাঁচে টেমসনগরী !